SKANDALOZNO Agan Bunić za sada ostaje na čelu Skupštine USK\nNisu htjeli glasati ni za dnevni red, na taj način podržavajući čovjeka čiji je moral upitan, kaže Prošić\nUprkos skandaloznom snimku na porno-stranici, Agan Bunić, koji je narušio dignitet Skupštine, pozicije predsjedavajućeg Skupštine, poslanici Kluba Bošnjaka u Skupštini USK na vanrednoj sjednici odbili su glasati za dnevni red, odnosno za smjenu osramoćenog Bunića.\nEkrem Prošić, šef Kluba zastupnika Demokratske fronte u Skupštini USK, kaže da je iznenađen glasanjem pojedinih zastupnika.\n-\tNisu htjeli glasati ni za dnevni red, na taj način podržavajući čovjeka čiji je moral upitan i koji se bavi svim i svačim osim svojim poslom. Njegovim ponašanjem narušen je ugled predsjedavajućeg Skupštine USK, ali i svih nas, zastupnika – kaže Prošić za ''Avaz''.\nProšić: Iznenađen glasanjem Foto: Avaz\nI Jasmin Musić, šef Kluba zastupnika SDA u Skupštini, koji je i uputio zahtjev za održavanje sjednice Kluba Bošnjaka, tražeći da se na dnevnom redu nađu dvije tačke, i to Prijedlog odluke o razrješenju Agana Bunića s pozicije predsjedavajućeg Skupštine i Prijedlog odluke o kandidatu za predsjedavajućeg, kaže da je iznenađen glasanjem.\n-\tNismo uopće smatrali da neko može biti protiv smjene predsjedavajućeg nakon skandala koji je sam proizveo. Mi ćemo u narednim satima donijeti odluku u kojem smjeru ćemo dalje djelovati – kazao je Musić za ''Avaz''.\nPodsjetimo, nekoliko dana Agan Bunić je u centru skandala, a nakon što je njegov snimak osvanuo na jednoj porno–stranici. Osim toga, brojne su prepiske, svjedoci, djevojke, koje su posvjedočile da ih je ''preko kreveta'' zapošljavao.\nU sutrašnjem printanom izdanju ''Dnevnog avaza'' donosimo skandaloznu prepisku s intimnom prijateljicom krajiškog Kazanove.\nAgan Bunić USK Porno-skandal


Radionice Archives - Tajmlajn\nPosts Tagged ‘Radionice’\nWeAreDevelopers Kongres – 8.000 učesnika u maju u Beču\nWeAreDevelopers kongres će od 16. do 18. maja u Beču okupiti developere i IT stručnjake iz cele Evrope. Cilj kongresa je povezivanje developera u svrhu širenja znanja, kao i povezivanje kompanija i startupa sa najboljim IT stručnjacima. WeAreDevelopers je za tri godine postao globalni brend koji sarađuje sa velikim korporacijama kao što su Microsoft, Google, Facebook, IBM, SAP, Adidas, Porsche i Informatik.\nOvogodišnji kongres će se održati kao i prethodne tri godine u Beču, a zbog velikog interesovanja se premešta u Austria Centar Vienna, prostran objekat površine 50.000 m2. Ova trodnevna konferencija osim svog zanimljivog i dinamičnog programa, za goste koji dolaze sa decom [...]\nU Naučnom klubu Beograd, u Kralja Petra 46, 15. novembra otvorena je manifestacija „Inteligencija biljaka“. Uz prateći program, ona na zanimljiv i maštovit način predstavlja život biljnog sveta, a otvorena je za posetioce do kraja novembra.\nKako biljka čuje, vidi, miriše, oseća dodir i orijentiše se u prostoru? Posetioci imaju priliku da kroz interaktivne eksponate saznaju raznovrsne informacije o biljnom svetu na našoj planeti.\nPored interaktivne izložbene postavke koja će posetiocima približiti svet biljaka, u Naučnom klubu Beograd su tokom novembra organizovane i brojne radionice i predavanja. Svakog dana, u Maloj sali Naučnog kluba otvorena je [...]\nUlaz na ENTER konferenciju je besplatan, ali je broj mesta ograničen, pa je neophodno registrovati se preko formulara koji je dostupan na sajtu ENTER konferencije. Treba pomenuti da je ostalo još veoma malo mesta slobodno i to u sali J. Pančić – koja se nalazi odmah pored Male sale gde se održavaju [...]\nU Beogradu, u Kolarcu, 25. i 26. aprila biće održana prva ENTER konferencija. Ova dvodnevna besplatna konferencija otvorena je za sve koji žele da podele svoje znanje i iskustvo kako bi podržali razvoj i uključivanje većeg broja žena u IT industriju i STEM oblasti, odnosno nauku, tehnologiju, inženjerstvo i matematiku. Po rečima organizatora, ENTER je tu kako bi predstavio, povezao i inspirisao one koje su već aktivne u ovom sektoru ili žele da postanu deo njega.


Nova koalicija – Pokret za promene dr Katančević više nije u vlasti u Kruševcu | Kruševac Info\nNova koalicija – Pokret za promene dr Katančević više nije u vlasti u Kruševcu\nPokret za promene dr Branislava Katančevića, koji je nedavno pristupio Demokratskoj stranci u Kruševcu, od danas više nije u vlasti, rekli su u koaliciji SNS, SPS-JS i DSS, koja je do sada činila većinu u kruševačkoj skupštini.\n“Niti su me obavestili, niti mi je neko nešto ponudio”, rekao je Katančević, najavivši da će uskoro tim povodom održati konferenciju za novinare.\n“Primorani smo na potpisivanje aneksa jer je naš dosadašnji koalicioni partner jednostrano napustio ugovor”, objasnio je Tasić i napomenuo da nijedna od partija koje čine vlast, uključujući i SPS, nisu tome doprinele.\nNekadašnji predsednik opštine, a sada predsednik opštinskog odbora SNS Miloje Mihajlović naglasio je da će ta partija ostati privržena ovoj koaliciji, rekavši da je prilikom potpisivanja prethodnog sporazuma 29. juna predvidena i mogućnost da koalicija bude stabilna i ukoliko dode do ovakvih situacija, koja se sada dogodila sa Pokretom.\n“Drago mi je što sporazum potpisujemo na dan kada počinje proleće jer verujem da lepi dani čekaju Kruševac”, simboličan je bio Mihajlović.\n“Politika je formula mogućeg i nemogućeg, ali ovo je jedinstveni slučaj da se neka politička opcija utopi u drugu opciju i svojevoljno napusti vlast, ali mi nemamo vremena za čekanje i ova koalicija je odlučna da nastavi sa radom”, prokomentarisao je predsednik gradskog odbora JS Radoslav Komlenović.\nNovu skupštinsku većinu činiće 39 od 70 odbornika, saopšteno je danas novinarima i potvrđeno da je skupštini predat zahtev za formiranje nove odborničke grupe “Zajedno za Srbiju” koja će imati šest odbornika.\nSNS, SPS – JS i DSS, kao partije sa iskustvom, vodiće računa koga primaju u svoje redove i sve zahteve će uzimati sa rezervom, složili su se predstavnici tih partija, odgovarajući na pitanje, da li su im se do sada “nudili” članovi DS-a ili Pokreta za promene.\nNa konferenciji za novinare, gradonačelnik je rekao da je, prema nezvaničnim informacijama, dr Branislav Katančević, lider Pokreta, smenjen sa mesta direktora Specijalne bolnice “Ribarska banja”, kao i dosadašnji direktor Zdravstvenog centra dr Vojkan Kulić.\n“Današnje potpisivanje nema veze sa tim promenama i to je odluka Ministarstva zdravlja”, rečeno je novinarima.\n« Direktori tvrde da nisu smenjeni, u gradskoj upravi trvde da je promena bilo\nPolovina odbornika DS prešli u Zajedno za Srbiju »


Kao što Pariz ima - Ajfelovu kulu, Berlin - Trijumfalnu kapiju, Rio de Žaneiro - Glavu šećera (karakteristična "glava" brda koja se ocrtava na nebu ovog grada koji je na prvom mestu po lepoti prirodnog položaja - drugi je Istanbul - a treći Beograd!), "Sveta Sokobanja" bi mogla biti prepoznatljiva po GUSLE-KULI.\nNalazila bi se u centru grada - na Trgu vožda Karađorđa Petrovića - na mestu sadašnjeg spomenika koji bi trebalo izmestiti u crkvenu portu. Gusle kula bi bila visoka 80 metara a široka toliko da u nju stanu usko zavojito stepenište i dva lifta. Na vrhu veliki - pet metara raspon krila - nemanjićki orao raširenih krila, a na dršci ukošenog gudala, u srazmeri s orlom, soko - maskota "Svete Sokobanje". Na vrhu treba da bude restoran koji se okreće oko ose (brzinom satnog mehanizma), kao slična građevina u Solunu. Dole, u prizemlju, na dva nivoa:\n- knjižara sa čitaonicom,\n- Internet i TV studio,\n- turistički biro,\n- mlečni restoran s poslastičarnicom,\n- prodavnica štampe.


Božidar Ðelić uveren da će dobiti ovlašćenje Vlade da u četvrtak, 7. februara, potpiče politički sporazum sa Evropskom unijom.\nVicepremijer Srbije nije 28. januara, kako se nadao, potpisao Sporazum o stabilizaciji i pridruživanju, ali je uveren da će politički sporazum sa EU biti potpisan sledeće nedelje. "Verujem da ću 7. februara potpisati taj istorijski sporazum, jer sve članice EU i Evropska komisija njime garantuju članstvo u Uniji i ukidanje viza našim građanima", rekao je Ðeliću intervjuu Novostima.\nÐelić očekuje da će Vlada Srbije biti jedinstvena oko potpisivanja tog sporazuma jer je "taj sporazum nacionalni interes Srbije, i rekao da tri četvrtine građana očekuje od Vlade da im obezbedi što brži ulazak u EU.\nNa konstataciju da bi oko nastavka evropskih integracija moglo da dođe do ozbiljnih sukoba u vladajućoj koaliciji, Ðelić je kazao da je Vlada formirana oko platforme koja ima pet prioriteta i da će "sve dok se drži tog programa, koji je obezbedio značajan napredak za građane u proteklih devet meseci, nastaviti da radi".\nUpitan da proceni dokle će trajati ova Vlada, on je odgovorio "do sledećih izbora - 2011. godine".\nÐelić je takođe odbacio mogućnost da je politički sporazum sa EU po hijerarhiji ispod nivoa Sprazuma o stabilizaciji i pridruživanju.\n"Kao šef našeg pregovaračkog tima za EU, svedok sam da smo svim snagama pokušali da u SSP ubacimo dve odredbe - da ćemo sigurno ući u EU i da će nam ukinuti vize - ali nismo uspeli. Političkim sporazumom nam se to nudi, što znači da ovaj ugovor nije ispod nivoa SSP, već predstavlja veliki korak napred za Srbiju", rekao je Ðelić.\nPotpredsednik vlade je odbacio mogućnost da potpisivanje SSP predstavlja neku vrstu zamene za nezavisnost Kosova.\n"Srbija nikada neće trgovati Kosovom i Metohijom, niti će pristati na nezavisnost. Kao što energetski sporazum nije bio ustupak Rusiji zbog Kosmeta, tako ni EU nećemo dati nikakav ustupak oko KiM zarad bržih evropskih integracija. I za nas i za Uniju to su dva odvojena procesa", rekao je Ðelić.\nČitanja: 2537 | Komentara: 0 | Dodaj komentar


eKapija | MMF: projekcija privrednog rasta Srbije za 2019. ostaje 3,5%\nIzvor: Beta | Ponedeljak, 14.10.2019.| 16:24\nMMF: projekcija privrednog rasta Srbije za 2019. ostaje 3,5%\nPredsednica Vlade Srbije Ana Brnabić sastala se sa delegacijom Međunarodnog monetarnog fonda (MMF), na čelu sa Jan Kes Martejnom, koji je naglasio da uprkos usporavanju svetske ekonomije ta finansijska institucija neće smanjiti projekciju rasta Srbiji za 2019. godinu i da smatra da je moguće dostići rast od 3,5%.\nI Brnabić je izrazila uverenje da će biti dostignut taj rast, jer se u drugoj polovini godine industrija oporavlja, kao i da se očekuju visoke stope rasta u trećem i četvrtom kvartalu, saopštila je Vlada Srbije.\nSagovornici su postigli saglasnost i o tome da je dobar model da penzije rastu u skladu sa takozvanom "švajcarskom formulom" i to od 1. januara 2020. godine.\nMartejn je istakao da je to i održiv model, s obzirom na to da se penzije po njemu usklađuju u odnosu na rast plata i inflaciju.\nBrnabić i Martejn su razgovarali i o sprovođenju aktivnosti u okviru aktuelnog programa "Policy Coordination Instrument" (PCI).\nMartejn je pohvalio reforme koje sprovodi Vlada Srbije, istakavši da se aktivnosti iz aktuelnog programa odvijaju u skladu sa predviđenim rokovima, saopštila je Vlada Srbije.\nOn je posebno pohvalio reformu Poreske uprave koja je u toku, zatim proces pronalaženja strateškog partnera za Кomercijalnu banku, kao i formiranje novog Sektora za praćenje fiskalnih rizika u Ministarstvu finansija.\nBrnabić je rekla i da je zabrinuta zbog globalnog usporavanja ekonomije, upozorivši na to da na našu zemlju najviše može da utiče usporavanje rasta u Nemačkoj i Italiji, budući da su te zemlje najvažniji spoljnotrgovinski partneri Srbije.\nPredsednica Vlade je naglasila da je zbog toga važno da domaća ekonomija postane što otpornija na spoljne faktore.\nIstakla da se sledeće godine očekuje otvaranje novih fabrika, jačanje proizvodnje, uz ocenu da će sve to uticati na dodatno jačanje industrije.\nPremijerka je rekla i da smatra da je realno dostići stopu rasta od 4% sledeće godine i da je važno da se u budućnosti ekonomija zasniva na inovacijama ako Vlada želi još veći rast u godinama koje dolaze.\nU tom smislu, veoma je važna IT industrija, istakla je Brnabić i navela podatak da je izvoz u toj oblasti udvostručen u poslednje tri godine.\nAranžman PCI odobren je Srbiji u julu 2018. godine i trajaće do januara 2021. godine. Reč je o nefinansijskom aranžmanu, koji ima savetodavnu ulogu i prevashodno je orijentisan na sprovođenje strukturnih reformi.\nprojekcija privrednog rasta Srbije\nrast penzija po švajcarskom modelu


"Praznične đakonije" u Vršcu - Radio televizija Pančevo\n26. decembra 2019. 0601\nManifestacija “Praznične đakonije”, deseta po redu, koja je minulog vikenda održana u vršačkom hotelu Srbija, okupila je 75 izlagača iz svih krajeva Srbije i beleži rekordnu posetu od preko 3.000 posetilaca. Turistička organizacija Vršac, kao organizator manifestacije, izuzetno je zadovoljna posetom i za sledeću godinu planira da uvede još novina i proširi izlagački prostor. Gradonačelnica Vršca Dragana Mitrović, posle svečanog otvaranja manifestacije, obišla je sve štandove i razgovarala sa izlagačima.\n– Ovako velika posećenost ukazuje na rast značaja ove manifestacije koja iz godine u godinu budi sve veću zainteresovanost, a ovim trendom može postati i manifestcaija od nacionalnog značaja dok sa druge strane kada su u pitanju izlagači kojima je sada već ovaj prostor postao tesan govori o veoma ozbiljnom pristupu lokalne samouprave prema udruženjima i nevladinom sektoru koji je u mnogome unapređen u poslednje tri godine, a oni čine većinu učesnika danas na ovom događaju, istakla je gradonačelnica Dragana Mitrović.\nDirektorka TOV Tanja Palkovač objašnjava da je cilj ove manifestacije očuvanje i promocija starih običaja, tradicionalno pripremanje hrane, postavljanje trpeze i izrada suvenira sa motivima inspirisanim brojnim nacijama koje žive na području Banata, a sve to ukomponovano sa modernim trendovima.\n– Velika sala hotela Srbija u kojoj se manifestacija odvija bila je veoma posećena, a posetioci pored suvenira i raznoraznih ukrasa za božićne i novogodišnje praznike, mogli su da uživaju i u degustaciji raznih prazničnih đakonija koje se posebno spremaju za slavske trpeze. U okviru manifestacije organizovano je i takmičenje slavskih kolača – Najlepši slavski kolač, kaže direktorka TOV Tanja Palkovač.\nPovodom praznične izložbe otvoren je i konkurs za decu, pod nazivom “Novogodišnje čestitke”. Učenici osnovnih škola u Vršcu, uzrasta od prvog do četvrtog razreda, na časovima likovne kulture kreirali su Novogodišnje čestitke i tako učestvovali u takmičenju za najlepšu čestitku.\nNagrađeno je 20 čestitki, a pobednička je zvanična Novogodišnja čestitka Turističke organizacije Vršac. Putem nje će Turistička organizacija svim svojim poslovnim partnerima i kolegama čestitati predstojeće Božićne i Novogodišnje praznike. Takođe, u okviru manifestacije, organizovana je i radionica za naše najmlađe sugrađane “Male kuvarice – Tolerancija – kvalitet života”, na kojoj su deca učestvovala u izradi i dekoraciji Božićnih medenjaka, s ciljem da se istakne značaj očuvanja i negovanja običaja i prenese na najmlađi naraštaj, kaže Palkovač.\nNa manifestaciji nije izostao ni bogat muzički program. Manifestaciju su uveličali dečiji hor „Raspevano srce“ i dečiji ansambali kulturno umetničkih društava iz Vršca.


MOTOR blog » Delta Automoto počinje sa programom Honda motocikla Delta Automoto počinje sa programom Honda motocikla – MOTOR blog\nNakon sve većeg interesovanja ljubitelja Honda dvotočkaša u Srbiji, Delta Automoto najavljuje uvođenje programa Honda motocikala koji predstavljaju evropskog lidera u prodaji sa ukupnim tržišnim učešćem od 17%. Globalno posmatrano, od kako je 1949. godine proizvela prvi motocikl, Model D, Honda postaje vodeći svetski proizvođač motocikla na svetu. Model Honda Super Cub, sa neverovatnih 50 miliona prodatih primeraka, ušao je u istoriju kao najpopularniji motocikl ikada. Danas, Honda u ponudi ima široku liniju motocikla, i svakodnevno radi na unapređenju svoje flote.\nPovodom promovisanja novog programa Honde naš istaknuti motociklista Željko Staničić, izabran je za zvaničnog promotera Honda motocikla u Srbiji i to sa modelom CBR1000RR. Željko Staničić je četvorostruki šampion Srbije u moto sportu, u klasama 125cc, 600cc i 1000cc, ujedno je i pobednik brojnih trka za šampionat Južne i Istočne Evrope. Već pet godina nastupa na svetskom međunarodnom šampionatu u okviru koga se vozi trka 24 sata Le Mana. Prošle godine, osvojio je titulu šampiona države u najjačoj klasi do 1000cc vozeći Hondu CBR 1000 RR.\nOve sezone, takođe sa ovim najpopularnijim Honda modelom,pobeđuje na trci u Kraljevu 29. maja, i trenutno se nalazi na prvom mestu Šampionata u klasi 1000 SuperStock.\nDelta Automoto počinje sa programom Honda motocikla was last modified: June 2nd, 2011 by Goran Aničić\nCBR1000RRDelta AutomotoHonda motocikli\nŽene smirenije u neprijatnim situacijama tokom vožnje


Zagađenje vazduha u Beogradu i Srbiji - šta preduzeti? | Mondo Portal\n14.02.2019. | 13:24 > 14:52\nU Srbiji u pojedinim gradovima kvalitet vazduha ulazi u "ljubičastu" zonu koja ukazuje na veliko zagađenje. Evo šta kao pojedinci, ali i kao društvo, možemo preduzeti da se situacija promeni.\nU jeku grejne sezone malo je građana koji nisu osetili zagađenje vazduha, ali malo je i onih koji ga nisu videli golim okom.\nU beogradskoj opštini Stari grad pre četiri dana u večernjim satima opet se spustila "dimna zavesa", a vazduh je smrdeo. Indeks zagađenosti bio je i iznad 170 (PM 10 čestica).\nProblema je bilo i u drugim delovima Beograda, ali i u drugim gradovima. Često granicu prelaze i Valjevo, Užice, ali i druga mesta, a taj prag posebno je povećan u zimskim danima.\nKrajem januara je Agencija za zaštitu životne sredine u Valjevu izmerila koncentraciju suspendovanih čestica PM 10 325 mikrograma po kubnom metru, dok su u Nišu izmerena 283 mikrograma po metru kubnom.Dozvoljena količina je, inače, 50 mikrograma po metru kubnom.\nJasminka Oliverić Young iz REF fondacije rekla je na tribini "Borba za vazduh" koja je održana u sredu u Beogradu da iako su PM čestice prisutne u grejnoj sezoni, to ne znači da ih tokom leta nema.\n"Svakog jutra informisaćemo građane o vazduhu"\nBeograđani će ubuduće svakog jutra imati informacije kakva se zagađenost vazduha očekuje tog dana u glavnom gradu, izjavio je danas zamenik gradonačelnika Goran Vesić. On je dodao da je važno da građani budu blagovremeno obavešteni kolika se zagađenost očekuje i da dobiju preporuke kako treba da se ponašaju u tim situacijama - da deca ne rade fizičko na otvorenom, da pacijenti sa respiratornim oboljenjima ne izlaze bez preke potrebe iz kuće...\n"U zimskim mesecima kada je zimska sezona u jeku osećamo te suspendovane čestice, i vidimo ih, odnosno ne vidimo Novi Beograd iz Starog grada. Beograd jeste u ljubičastoj zoni zagađenja - ljubičasta boja označava jako zagađen vazduh. Iako su PM čestice prisutne u grejnoj sezoni, to ne znači da ih tokom leta nema", rekla je ona.\nNa mapi domaće Agencije za zaštitu životne sredine (SEPA) ljubičasta boja označava jako zagađena mesta i to je najviši stepen zagađenosti Sepinog obračunavanja.\nOna je ukazala da je važno razmišljati o tome i šta vozimo, ali i šta ložimo, odnosno na šta se grejemo.\n"Neophodna je strategija, da se vidi koji su gradovi najzagađeniji i šta možemo da uradimo u narednih pet godina.Važno je i da se razmišlja o zaustavljanju proizvodnje proizvoda koji zagađuju okolinu. Mnoge zemlje su već prošle kroz to. Mi se nalazimo u Evropi i naše čestice su konstantno preko granice", objasnila je Jasminka Oliverić Young.\nZA ZDRAVIJI GRAD - MANJE AUTOMOBILA NA ULICAMA\nZoran Bukvić iz Udruženja građana Ulica za bicikliste rekao je na tribini da se Beograd sada nalazi u fazi u kome su 70-ih godina prošlog veka bili industrijski gradovi u Evropi.\nMeđutim, ukazao je i da situacija nije baš sjajna ni u drugim evropskim gradovima, a kao primer navedeni su Brisel i Beč.\n"Softverska greška, Beograd nije najzagađeniji na svetu"\nPrema njegovim rečima, da bi se smanjilo zagađenje vazduha potrebno je poboljšati javni gradski prevoz, smanjiti broj automobila na ulicama, i više koristiti bicikl kao prevozno sredstvo.\n"Broj automobila na ulicama se povećava. Dosta ljudi ide javnim prevozom, ali i raste broj automobila. Oko 350 automobila, prema procenama, ide na 1.000 stanovnika, a u Beču je ipak mnogo gora situacija nego kod nas", kazao je Bukvić.\nOn je rekao da bi trenutno stanje kada je reč o broju automobila na beogradskim ulicama bilo dobro, ali da ostane na tome, odnosno, da se njihov broj više ne povećava.\n"Umesto da poboljšamo javni prevoz, mi puštamo da se povećava broj automobila. Može da se napravi još žutih traka u Beogradu kako bi se javni prevoz ubrzao. Javni prevoz je spor jer ima sve više automobila na ulicama, a sa ovakvim prilagođenim saobraćajem mi to nećemo moći da postignemo", rekao je Bukvić.\nOn je istakao da automobilski urbanizam nema smislai dodao je neophodno ubediti građane da je svaki biciklista njihov interes, jer on nije ispustio PM čestice.\nJedan od učesnika tribina bio je i Dobrica Veselinović iz Ne Davimo Beograd koji je kazao da je u Beogradu potrebna radikalna transformacija gradskog prevoza, kao i radikalna energetska tranzicija.\nOn je kao jedan od problema zagađenja u glavnom gradu istakao Termoelektranu "Nikola Tesla" u Obrenovcu u kojoj je, inače, počela izgradnja postrojenja za odsumporavanje dimnih gasova.\nProjekat je vredan više od 167 miliona evra, a trebalo bi da smanji ispuštanje sumpor-dioksida za devet puta. Emisija ispuštanja sumpor-dioksida će biti devet puta manja i iznosiće 7.800 tona, dok je ona do sada iznosila oko 74.000 tona godišnje, rekli su nadležni.\nPredrag Momčilović iz "Beogradske otvorene škole" najavio je da će napraviti uređaje za merenje kvaliteta vazduha koje će podeliti građanima.\n"Njima ćemo zainteresovati građane da vide kakav je kvalitet vazduha. U Belgiji se za 'radoznale noseve' javilo 50.000 ljudi i postavili su oko 20.000 merača vazduha", rekao je Momčilović i poručio da bi domaćinstva tokom grejne sezone morala da pređu na održivija goriva.\nKada je reč o zagađenosti vazduha i u drugim balkanskim zemljama situacija nije uopšte bolja.\nSarajevo se tokom 2018. i 2019. više puta uzastopno našlo na listi najzagađenijih evropskih, ali i svetskih gradova, a taj problem ima i sada Severna Makedonija.\nŠta vi mislite? Kako se treba boriti za vazduh koji udišemo?


Protojerej-stavrofor Lončar za RTS: Što se desilo Đokoviću tesno je vezano sa politikom - Izazov\nProtojerej-stavrofor Lončar za RTS: Što se desilo Đokoviću tesno je vezano sa politikom\nRadio-televizija Srbije\t 8. januara 2022. 07:34\nNovak Đoković je u Australiji Božićne praznike proveo u izbegličkom karantinu zbog neispunjavanja kriterijuma za dobijanje medicinskog izuzeća. Od četvrtka ujutru, po našem vremenu, Novak čeka konačnu odluku, na praznik mu nije dozvoljena ni poseta srpskog sveštenika.\nProtojerej-stavrofor Milorad Lončar rekao je za Jutarnji program RTS-a da je dozvolu da poseti Novaka zatražio episkop Siluan.\n"Javila mi se gospođa koja se zove Anđela iz australijanskog departmana i rekla je da zna da ja treba da posetim Novaka, da je to bio plan SPC, ali nažalost, moj direktor je došao i rekao mi da ne može doći do takve posete jer su zabranjene posete svim ljudima u tom pritvoru", rekao je Lončar.\nIznenađen je, kaže, zbog svega ovoga.\n"Ovo je zemlja u kojoj živim 46 godina i pastirska poseta nije odbijena nikome do sada. Ja sam mogao da odem na bilo koje mesto da posetim bilo koga, u zatvor, u bolnicu", ispričao je Lončar.\nKaže da je Novak u pritvoru, a ne u karantinu.\n"Pominje se karantin, nije u pitanju karantin, nego je u pitanju zatvor. Tamo oni koji dođu ilegalno ili neko kome ne odobre vizu, oni ga bukvalno zatvaraju", objašnjava protojerej-stavrofor.\nKaže da se ne samo u srpskoj zajednici, nego uopšte u Australiji govori o tome i Australija je trenutno podeljena na one koji su protiv Vlade i Vladine odluke da se u zatvor stavi Novak i sa druge strane protiv Novaka.\n"Ima nažalost takvih onih koji okrivljuju Novaka da navodno ne poštuje zakone Australije. Oni podržavaju premijera Skota Morisona i njegovu neprihvatljivu izjavu u vezi sa Novakom. Ja sam pozvan od strane Ej-Bi-Si-Ja da dam neku izjavu i posle je bila reakcija na taj moj intervju. Većina ljudi je pozitivno to prihvatila, ali sam dobio i nekoliko mejlova u kojima se kaže kako ja kao sveštenik mogu da propovedam da neko ne poštuje zakone", ispričao je Lončar.\nPrema njegovim rečima, australijanski mediji su kao i svuda na Zapadu na strani zvanične politike.\n"Ovo što se desilo je tesno vezano sa politikom. S jedne strane Morison i njegova partija treba da izađu uskoro na izbore i ovo je kao neka kampanja gde svi treba da se pridržavaju zakona, uključujući i poznate ličnosti", dodaje Lončar.\nSmatra da je većina Australijanaca protiv toga što država radi i mera uopšte i samim tim je protiv onoga što rade Novaku, ali svakako da ima onih koji podržavaju stav države i takva jedna atmosfera je pripremljena kroz nečuvena zatvaranja.\n"Značajno su uspeli da uskrate slobodu ljudima. Ono što je karakteristično je da ljudi ovde ne mogu da prihvate da je Novak kao Srbin toga kvaliteta kao čovek i igrač, jer po njima, ne može neko ko nije iz njihovog miljea biti tako uspešan. I njima smeta kada govori kao čovek od integriteta", priča Lončar.\nNavodi i primer pisma koje mu je poslao jedan Austrlijanaca u kome se kaže da "Novak može da bude najbolji teniser sveta, ali da bi trebalo da zna da je prosečan kao čovek".\nFinale u Melburnu bez Novaka Đokovića – Nadal i Medvedev motivisani u borbi za trofej\nMedvedev preko Cicipasa do finala u Melburnu\nAUSTRALIJA U SUZAMA: Hrvat i Srpkinja pokorili Melburn\nJU-ES OPEN DOTAKAO DNO: Organizatori njujorškog Grend slema „izbacili“…\nKolins kompletirala žensko finale Australijan opena\nEšli Barti u svom prvom finalu na Australijan openu\nHALEP O ĐOKOVIĆU: „Pravila moraj uda se poštuju, ovo nije trebalo tenisu“\nNovak potvrdio da sezonu kreće iz Dubaija\nMedvedev o zvižducima zbog izjave o Novaku: Vreme u kojem ne možete da kažete šta…\nFinale u Melburnu bez Novaka Đokovića – Nadal i Medvedev motivisani u…\nJU-ES OPEN DOTAKAO DNO: Organizatori njujorškog Grend slema…\nHALEP O ĐOKOVIĆU: „Pravila moraj uda se poštuju, ovo nije…


Đorđević: Srbija sarađuje sa NATO, ali ostaje neutralna\nPočetna / Đorđević: Srbija sarađuje sa NATO, ali ostaje neutralna\n9. Jula 2016. 17:10\nSrbija uvažava činjenicu da je NATO nezaobilazan faktor evroatlantske bezbednosti sa snažnim uticajem na bezbednosnu arhitekturu Balkana, rekao je ministar odbrane Srbije Zoran Đorđević, u obraćanju na sastanku NATO u Varšavi, saopštilo je Ministarstvo.\nMinistar odbrane Srbije Zoran Đorđević je, u svom govoru na sastanku u formatu Platforme interoperabilnosti koji se održava pod okriljem samita NATO-a u Varšavi, naglasio da je bezbednosno okruženje danas vrlo nestabilno, a najveće žrtve su obični građani i njihovo pravo na bezbedan život.\nĐorđević je rekao da Srbija, u tom smislu, podržava razvoj i unapređenje Platforme za dostizanje interoperabilnosti i spremna je da i dalje u tim okvirima razvija politiku saradnje i partnerstva.\nTo i dokazujemo kroz aktivno i odgovorno učešće u mehanizmima Proces planiranja i pregleda i Koncept operativnih sposobnosti, rekao je Đorđević.\nĐorđević je naglasio da je od posebnog značaja i učešće u multinacionalnim vežbama putem kojih Srbija na najvidljiviji način pokazuje privrženost unapređenju postojećih i razvoju novih sposobnosti.\nNa taj način razvijamo modernu, osposobljenu i tehnički opremljenu vojsku, spremnu da odbrani osnovne vrednosti i interese Srbije i doprinese uspešnom odgovoru na zajedničke bezbednosne izazove, rekao je Đorđević.\nĐorđević je naglasio da princip politike vojne neutralnosti predstavlja izbalansiran pristup saradnji sa svim partnerima širom sveta, bez obzira na njihovu formalno-ugovornu pripadnost bilo kom političkom, vojnom, trgovinskom, carinskom i drugom savezu.\nOdlučno odbijamo bilo kakvu insinuaciju i od bilo koga o svrstavanju uz neki od polariteta u današnjem svetu, rekao je Đorđević.\nSrbija je, kaže, voljom naroda opredeljena za neutralnost kao bezbednosni izbor i garanciju svog suvereniteta, teritorijalnog integriteta i ustavnog poretka.\nSrbija danas posebnu pažnju posvećuje borbi protiv terorizma i migratornim kretanjima, kao neposrednim pretnjama kako prema nacionalnoj, tako i prema globalnoj bezbednosti, rekao je Đorđević, dodajući da je neposredna i sadržajna saradnja sa svim međunarodnim akterima u odgovoru na te pretnje, suštinski interes Srbije.\nPoziv generalnog sekretara NATO Jensa Stoltenberga za učešće na ovom sastanku je potvrda je da Vlada Srbije u okviru programa Partnerstvo za mir uživa status stabilnog i odgovornog partnera.\nSastanak je posvećen daljoj implementaciji Inicijative za interoperabilnost partnera.\nSkupu u Varšavi prisustvovali su šefovi država, vlada, ministri spoljnih poslova i odbrane iz više od 60 zemalja, kao i predstavnici najznačajnijih međunarodnih organizacija, saopštilo je ministarstvo odbrane Srbije.\nTokom samita Đorđević je imao niz bilateralnih sastanaka sa ministrima odbrane\nNa marginama samita, Đorđević imao je bilateralne susrete sa ministrima odbrane Poljske, Jermenije, Austrije, Crne Gore i Bugarske, kao i visokim zvaničnikom ministarstva odbarane SAD Karpenterom, prenosi N1.\nOznakeNATO srbija zoran đorđević\nRIK o parlamentarnim izborima: SNS 119 mandata, Ujedinjenoj Srbiji 38 – Dio opozicije pozvao na protest ispred RIK-a!\nPrijave za glasanje u Srbiji za stanovnike RS sa državljanstvom Srbije do 13.3.\nVučić reagovao na američke sankcije Dodiku: Zabrinut sam!


Marinković: Vrijeme je da se prestane štititi jedna grupacija - Akta.ba\n13.04.2021. 10:59 / Izvor: Nezavisne novine\n"Donijeli smo odluku da idemo u blokade, to su zahtjevi naših farmera, oni ne žele više da čekaju. Imali smo poziv od Zorana Tegeltije, predsjedavajućeg Savjeta ministara BiH, da dođemo na sastanak i razgovaramo. Odbili smo, ne želimo više da razgovaramo dok se ne uvedu prelevmani", kazao je za "Nezavisne" Stojan Marinković, predsjednik Udruženja poljoprivrednih proizvođača Republike Srpske.\nIstiče da poljoprivrednici ne žele više ni sa kim pregovarati, te da je pred Vijećem ministara samo jedna mogućnost - da ispuni zahtjev o uvođenju zaštitnih mjera, jer su ispunjeni svi preduslovi kada je u pitanju prekomjeran uvoz i enormno niska otkupna cijena poljoprivrednih proizvoda.\n"U nedjelju smo u Bijeljini imali zajednički sastanak svih udruženja i donesena je odluka da se u blokranje granica ide 4. maja. Savjet ministara ima još jednu mogućnost da izglasa ovu odluku u toku naredne sedmice, a to je jedini izlaz iz krize", kaže Marinković, dodavši da je vrijeme da se prestane štititi jedna uska grupacija.\nIstiče da su poljoprivrednici odlučni i da imaju podršku svih poljoprivrednih proizvođača da blokiraju granice, te da će blokada ovoga puta trajati do usvajanja njihovih zahtjeva.\n"Organizovaćemo se i smjenjivati. Biće blokade svih graničnih prelaza gdje se vrši transport teretne robe. Mi smo putem medija zamolili uvoznike da imaju razumijevanje i da u tom periodu ne šalju svoju robu jer neće proći granicu", kazao je Marinković.\nNedžad Bićo, predsjednik Udruženja poljoprivrednika Federacije BiH, za "Nezavisne" kaže da je stav svih udruženja da zaštitne mjere treba da budu uvedene i za zemlje CEFTA.\nPrema njegovim riječima, već postoje određeni prelevmani na mlijeko u prahu, maslac, krompir, ali se novac dobijen od toga ne vraća poljoprivrednim proizvođačima u BiH.\n"To bi trebalo da bude pod imperativom, ali nije tako. Gdje završava taj novac, pitamo, a ne radi se o malom iznosu. Primarna poljoprivredna proizvodnja uplati i do 400 miliona KM na ime dažbina, a malo se toga vrati poljoprivrednicima", kazao je Bićo.\nIstiče da je uputio i javno pitanje Johann Sattler, šefu Delegacije EU u BiH, koji je rekao da bi uvođenjem prelevmana uslijedile kontramjere.\n"Pitam Sattlera javno - zašto naše meso ne može u EU, a toliko ga uvozimo iz njenih članica? To su dvostruki standardi", kaže Bićo.\nPodsjećamo, Vijeće ministara BiH na sjednici koja je održana u prošli četvrtak nije privatilo odluku o uvođenju zaštitnih mjera, te je ostavilo da se o ovome raspravlja na nekoj od narednih sjednica.


Janković: Ciljevi iz strategije za Zapadni Balkan ne mogu se ostvariti sa aktuelnim režimom – Južnobanatske Vesti\nJanković: Ciljevi iz strategije za Zapadni Balkan ne mogu se ostvariti sa aktuelnim režimom\nLider Pokreta slobodnih gradjana (PSG) Saša Janković saopštio je danas da je evropskom komesaru za proširenje Johanesu Hanu rekao da se ciljevi iz nove strategije EU za Zapadnu Evropu ne mogu ostvariti, dok se ne smeni aktuelna vlast.\n„Jasna upozorenja i smernice iz nove evropske strategije su potpuno na mestu, ali taj dokument dolazi sa velikim zakašnjenjem – dosadašnja slepa podrška Brisela aktuelnom režimu olakšala mu je da, dok prima pohvale evropske administracije, svesrdno ruši evropske vrednosti u Srbiji i kredibilitet EU medju gradjanima“, naveo je Janković.\nPrema njegovim rečima, on je zatražio od Hana da javno podrži zahtev da predstavnici opozicije dobiju pristup televizijama sa nacionalnom frekvencijom.\nNaglasio je i da je od evropskog komesara zatražio da se Evropa pridruži naporima da se na „beogradskim izborima spreči nova masovna kradja i manipulacija, za koju postoji mnoštvo indikacija“.\nJanković neposredno posle sastanka sa Hanom nije dao izjavu za medije.\nO detaljima sastanka nisu govorili ni lider Lige socijaldemokrata Vojvodine Nenad Čanak i potpredsednik Narodne stranke Nikola Jovanović.\nNa sastanku sa Hanom učestvovali su i lideri Liberalno demokratske partije Čedomir Jovanović, Socijaldemokratske stranke Boris Tadić, Demokratske stranke Dragan Šutanovac, Nove stranke Zoran Živković, koji su posle sastanka istakli da su razgovarali o Strategiji EU za Zapadni Balkan, uslovima koje Srbija mora da ispuni za članstvo u Uniji, vladavini prava, slobodi medija i ubistvu lidera Gradjanske inicijative SDP Olivera Ivanovića.\nU posetu Srbiji Han je došao posle objavljivanja Strategije EU za Zapadni Balkan u kojoj se navodi da bi Srbija mogla postati članica EU 2025, uz ispunjenje svih uslova.\nOn je u Beogradu razgovarao sa predsednikom Srbije Aleksandrom Vučićem, premijerkom Anom Brnabić, predstavnicima nevladinih organizacija, medija i opozicije.\nKonferencija: Neophodno da Srbija uskladi standarde socijalne politike sa standardima EU (VIDEO)


BEOGRAD - Svi građani koji u Srbiju dolaze sa teritorije Hrvatske, Sjeverne Makedonije, Bugarske i Rumunije treba da imaju negativan PCR test koji nije stariji od 48 sati, odlučeno je danas na sednici Kriznog štaba.\nTa odluka važi od sutra, 15. avgusta, i ne odnosi se na građane Srbije koji dolaze sa teritorija tih zemalja, rekla je novinarima epidemiolog Darija Kisić Tepavčević nakon sednice Kriznog štaba.\nNavela je da je donesena i odluka da za građane Crne Gore više nema restrikcija u pogledu ulaska u Srbiju i dodala da ta odluka počinje da važi od sutra.\nU RS 51 novi slučaj virusa korona\nDžonson najavljuje nove mjere, podignut nivo uzbune na koronavirus\nTRAGEDIJA KAKVU FUDBAL NE PAMTI: Poznati sudija i njegova djevojka pronađeni mrtvi u stanu\nJako bitno za zdravlje: Koliko sati treba da spavate prema svojim godinama?\nOduzeti duvan i cigarete u vrijednosti 68.000 KM\nZA KAZNE DUGUJE 12.440 KM: Vozio bez vozačke dozvole, policija oduzela 'pežo' BAHATOM VLASNIKU\nOtvoren nakon šest mjeseci: Kako izgleda obilazak Taj Mahala u pandemiji\nU KS 16 novozaraženih i 18 oporavljenih\nBOJE JESENI KROZ 'SB' OBJEKTIV: Pogledajte šta je u Sarajevu zabilježio naš fotoreporter… (FOTO)\nSKANDALOZNO; DRŽAVNA TUŽITELJICA BILJANA SIMEUNOVIĆ: 'Nudili su mi mjesto glavnog tužioca u Bijeljini da odustanem od VSTV-a'\nUkradene cigarete iz tržnog centra u Tesliću\nKomisija za OSA-u čeka Vijeće ministara BiH i prijedlog za glavnog inspektora\nObjavljena lista 10 najbogatijih zemalja u svijetu\nŠTA SE IZA BRDA VALJA: Vojno neutralna Švicarska najavila kupovinu borbenih aviona u vrijednosti od…\nPočela sjednica Narodne skupštine Republike Srpske\nNakon Prištine, delegacija SAD u posjeti Srbiji\nDODIK 'POĐONIO' SLOGAN ČEDE JOVANOVIĆA: Hoće li 'Okupljanje za Srpsku' prerasti u 'Okupljanje za Sarajevo'\nKCUS: Od 227 testiranih 14 pozitivno\nEU uvela sankcije firmama koje prodaju oružje Libiji


VIDEO: GRUPA GRAĐANA – ZBOROVI GRAĐANA – Grupa za konceptualnu politiku\nNextSRBIJA NIJE KOSOVO\nBranka Ćurčić on април 12, 2020\nNovosadska gradska vlast uništava demokratske institucije lokalne i mesne samouprave. Nakon ukidanja opština postavlja se pitanje da li su na redu mesne zajednice? Zborove građana koje su građani inicirali u svojim mesnim zajednicama, njihovi saveti ne sazivaju. U filmu govore ljudi koji su se udružili da jedni drugima pomognu u pokušaju da sačuvaju dostojanstvo i slobodu izborenu hrabrošću svih onih koji su istinski tvorci jednog demokratskog grada. Grupa građana je jednostavno ime koje smo sebi dali i ono je poziv svim građanima da se udružuju i slobodno organizuju, jer niko umesto njih neće čuvati društvo, zajednicu i demokratske institucije koje su po meri ljudi, a ne vlasti.\nDron snimak: Filip Petronijević\nU filmi su takođe korišćeni snimci iz emisija:\n„Bolje je kada znaš – Mesne zajednice: Da li su politički interesi iznad zajedništva?“, Radio 021\n„Grad i mi“, RTV\nMuzika: Collapsing All Around, Amuletes\nFilm je realizovan u okviru projekta „Inicijativama do grada”\nPodrška: CRTA i projekat „Građani imaju moć”


Kako internet prodavnica može unaprediti vaše poslovanje | Sajtic\nKako internet prodavnica može unaprediti vaše poslovanje\nInternet kupovina predstavlja jednu od napopularnijih aktivnosti u svetu i svake godine internet prodaja beleži izuzetan rast. U prethodne tri godine prodaja putem internet prodavnica na globalnom nivou je skoro duplirana s obzirom da je 2017-te zabeležena prodaja od 2.304 milijarde dolara, u odnosu na 1.336 milijarde dolara 2014. godine. Zvanične projekcije predviđaju da će internet prodaja dostići cifru od čak 4.878 milijardi dolara 2021. godine, što bi predstavljao rast od preko 300% za manje od jedne decenije.\nKupovina preko interneta korisnicima pruža mnoge pogodnosti, što dovodi do neprestanog rasta internet trgovanja u svetu. Korisničko iskustvo veoma je bitno jer se tako stvara odanost kupaca i ojačava vaš brend. Kupci danas koriste internet u svim fazama kupovine, od istraživanja o proizvodima, preko traženja alternativa, pa do konkretne kupovine. Izrada internet prodavnice sasvim sigurno popraviće korisničko iskustvo vaših kupaca.\nZa domaće kompanije internet prodavnica predstavlja jedinstvenu priliku da izađu na globalno tržište i prodaju svoju robu u inostranstvu. Uz dobru marketing strategiju i pametno poslovanje, vaša internet prodavnica može unaprediti vaš brend i povećati vašu bazu kupaca.\nInternet prodavnica: Jednostavan pristup globalnom tržištu\nWeb shop sajt omogućava vašim kupcima da bilo gde i bilo kada kupe vašu robu. Izradom internet prodavnice ukinućete granice koje su vas do sada sputavale da proširite svoju prodaju na globalni nivo. Naravno, ukoliko želite da vaše poslovanje proširite van granica Srbije, neophodno je da sadržaj na vašem sajtu bude dostupan i na engleskom jeziku.\nVaše prodajno mesto može da pokrije jedan grad ili regiju, dok internet prodavnica nije geografski ograničena. Možda na lokalu vaš proizvod ne izaziva veliko interesovanje, ali to ne znači da potražnja neće porasti ako proširite potencijalno tržište.\nKoristite internet prodavnicu za generisanje novih lidova\nEmail marketing je veoma efektivan način da uvećate prodaju slanjem mailova vašim postojećim mušterijama ili korisnicima koji nisu ništa kupili, ali su vam dali svoju email adresu. Putem vaše internet prodavnice možete prikupljati informacije o korisnicima i generisati lidove za vaš email marketing.\nNeophodno je samo da kreirate različite ponude koje će vaše korisnike podstaknuti da vam ostave podatke, čak i ako ne kupe ništa u tom trenutku. Na primer, možete ponuditi popuste korisnicima koji vam ostave svoj email, ili besplatnu dostavu na buduću kupovinu. Takođe možete vršiti retargetiranje putem Adwords-a i društvenih mreža.\nBesplatno do novih korisnika\nInternet pretraživači poput Google-a omogućavaju i malim kompanijama da se rangiraju visoko i time prošire krug potencijalnih kupaca. Za razliku od fizičke prodavnice gde lokacija igra glavnu ulogu kada je vidljivost vaše prodavnice u pitanju, na internetu se ove razlike brišu. Naravno, zato je bitna vaša sposobnost da se rangirate visoko na Google-u.\nBolja vidljivost promocija\nUkoliko imate prodavnicu, znate koliko su promocije bitne i koliko doprinose prodaju. Međutim, često je teško dostaviti vesti o vašim promocijama potencijalnim kupcima. Zato je bitna internet prodavnica, ali i internet marketing koji će uspešno da promoviše vaš web shop sajt na društvenim mrežama. Ukoliko imate i fizičku i internet prodavnicu, vaš sajt možete iskoristiti za obaveštavanje korisnika o promocijama.\nJednostavno predstavljanje proizvoda\nPredstavljanje informacija o proizvodima i uslugama lakše je i jednostavnije putem internet prodavnice. Nećete morati svakoj mušteriji da objašnjavate ponaosob prednosti određenih proizvoda ili njihove karakteristike. Opis proizvoda na vašoj internet prodavnici dovoljno je napisati jednom i on će biti dostupan svakom korisniku.\nPrednosti internet prodavnice za korisnike\nKupovina putem internet prodavnica kupcima omogućava da svoju kupovinu obave brzo i jednostavno. Nema čekanja u redovima ni radnog vremena, već je kupovina moguća u svako doba dana i noći, uz nekoliko klika mišem.\nWeb shop sajtovi uglavnom mogu da ponude jeftinije cene u odnosu na prodavnice jer roba dolazi direktno od proizvođača do potrošača, bez posrednika, a tu su i mnogobrojni kuponi i popusti na online kupovinu. Takođe, internet shopping omogućava kupcima da upoređuju cene, kako na jednom web shop sajtu, tako i između više internet prodavnica.\nRaznovrsnost koju nudi internet kupovina ne može da se dostigne u kupovini uživo. Prvo, kupci nisu geografski ograničeni, već mogu da kupuju robu iz drugih zemalja. Drugo, u roku od nekoliko minuta možete da pronađete na drugom mestu proizvod koga nema na zalihama u nekoj internet prodavnici. Pored toga, izbor modela, veličina i boja nekog proizvoda je praktično neograničen prilikom internet kupovine.\nSada kada znate koje su prednosti internet prodavnica, ostaje vam samo da se posvetite njihovoj izradi i održavanju. U sledećem tekstu detaljno ćemo objasniti koje korake morate da preduzmete da bi vaša izrada internet prodavnice bila uspešna.\nKorisne funkcije za internet prodavnice koje korisnici najviše žele\nKako povećati prodaju preko interneta\nIlon Mask nas uči kako da budemo uspešni\nInternet Opšte Zanimljivo Pročitaj Više


EUROBROKER - Uskoro nova emisija obveznica ratne štete\nNeradni dani u maju\nUskoro nova emisija obveznica ratne štete\nBANJA LUKA, u skladu sa Zakonom o unutrašnjem dugu Republike Srpske, Ministarstvo finansija Republike Srpske namjerava da emituje novu seriju obveznica Republike Srpske za izmirenje obaveza po osnovu materijalne i nematerijalne štete nastale tokom ratnih dejstava od 20. maja 1992. do 19. juna 1996. godine.\nRadi se o četrnaestoj emisiji (14) obveznica ratna šteta punog imena obveznice Republike Srpske – izmirenje ratne štete 14, lokalne oznake RSRS-O-N. Kako nezvanično saznajemo, obveznice bi trebale biti emitovane u drugoj polovini mjeseca oktobra 2020. godine.\nViše informacija o samoj emisiji i kupovini i prodaji obveznice ratne štete putem Banjalučke berze možete dobiti u sjedištu Eurobroker-a, ulica Kralja Alfonsa XIII br. 26, 78000 Banja Luka (u blizini Ekonomske škole Banja Luka i Uprave za indirektno oporezivanje), na brojeve telefona +387 51 230 820 i +387 66 770 077 ili u našim poslovnicama Pošte Srpske ili APIF. Spisak poslovnica koje primaju naloge u ime i za račun Eurobroker-a možete naći na našem web sajtu na sljedećem linku.


Direktni prenosi mečeva 7.kola Linglong Tire Super lige Srbije\nOd petka do nedelje na programu su svi mečevi 7.kola Linglong Tire Super lige Srbije u takmičarskoj sezoni 2020/21. Bićete u prilici da pratite direktan televizijski prenos četiri izuzetno zanimljiva susreta, i to: Čukarički – Crvena zvezda, TSC – Radnički Niš, Partizan – Rad i Javor Matis – Vojvodina. Događanja na preostalih šest mečeva možete ispratiti putem multiprenosa koji će biti realzovani od strane TV Arena sport.\nČUKARIČKI – CRVENA ZVEZDA (petak 11.septembar, 19:00 časova, TV Arena sport 1)\nDerbi meč 7.kola Linglong Tire Super lige Srbije igra se na Banovom brdu gde domaći Čukarički dočekuje gradskog rivala, ekipu Crvene zvezde. Dueli ovih rivala uvek su bili izuzetno kvalitetni i zanimljivi, a nema sumnje da će ’’brđani’’ dati sve od sebe da nanesu prvi poraz lideru šampionata. Domaćini su na startu sezone bez poraza, uz četiri ostvarene pobede i dva remija, pa sa 14 bodova na svom kontu trenutno zauzimaju 3.mesto na tabeli. U prethodnom kolu su kao gosti podelili bodove sa ekipom Metalca, a rezultat je bio 0:0. Gosti su na startu sezone ostvarili maksimalan učinak, sa šest ostvarenih pobeda, pa sa 18 bodova na svom kontu trenutno zauzimaju 1.mesto na tabeli. U prethodnom kolu su kao domaćini ubedljivo savladali ekipu TSC-a, a rezultat je bio 5:0. Ovaj duel je zakazan za petak 11.septembar 2020.godine, sa početkom u 19:00 časova. Obezbeđen je direktan televizijski prenos ovog susreta na prvom programu TV Arena sport.\nMULTIPRENOS (subota 12.septembar, 17:00 časova, TV Arena sport 1)\nPored meča TSC – Radnički Niš, koji možete pratiti i u samostalnom direktnom prenosu na trećem programu TV Arena sport, u multiprenosu ćete moći da ispratite i dešavanja na ostalim mečevima 7.kola Linglong Tire Super lige Srbije koji počinju u 17:00 časova. Na programu su mečevi Spartak ŽK – Novi Pazar, Voždovac – Metalac i Radnik – Inđija. Multiprenos će biti emitovan na prvom programu TV Arena sport.\nTSC – RADNIČKI NIŠ (subota 12.septembar, 17:00 časova, TV Arena sport 3)\nJedan od najzanimljivijih mečeva 7.kola Linglong Tire Super lige Srbije igra se u Senti gde ekipa TSC-a dočekuje goste iz Niša, ekipu Radničkog. Pobeda u ovom susretu ima veliku važnost za oba tima, zbog borbe za bolji plasman, pa treba očekivati izuzetno borbenu i kvalitetnu utakmicu. Domaćini su na startu sezone zabeležili dve pobede, uz isto toliko remija i poraza, pa sa 8 bodova na svom kontu trenutno zauzimaju 9.mesto na tabeli. U prethodnom kolu su kao gosti poraženi u duelu sa ekipom Crvene zvezde, a rezultat je bio 5:0. Gosti su na startu sezone zabeležili četiri pobede, uz dva pretrpljena poraza, pa sa 12 bodova na svom kontu trenutno zauzimaju 6.mesto na tabeli. U prethodnom kolu su kao domaćini savladali ekipu Proletera, a rezultat je bio 3:0. Ovaj duel je zakazan za subotu 12.septembar 2020.godine, sa početkom u 17:00 časova. Obezbeđen je direktan televizijski prenos ovog susreta na trećem programu TV Arena sport.\nPARTIZAN – RAD (subota 12.septembar, 20:00 časova, TV Arena sport 1)\nPoslednji meč subotnjeg programa u okviru 7.kola Linglong Tire Super lige Srbije igra se u Humskoj gde domaći Partizan dočekuje gradskog rivala, ekipu Rada. Crno-beli imaju ulogu apsolutnog favorita u ovom susretu, ne samo zbog trenutne forme, već i zbog tradicije da lako izlaze na kraj sa ’’građevinarima’’. Domaćini su na startu sezone ostvarili četiri pobede, uz dva pretrpljena poraza, pa sa 12 bodova na svom kontu trenutno zauzimaju 5.mesto na tabeli. U prethodnom kolu su kao gosti poraženi u duelu sa kipom Vojvodine, a meč je završen rezultatom 3:2. Gosti su na startu sezone zabeležili samo jednu pobedu, uz pet pretrpljenih poraza, pa sa 3 boda na svom kontu trenutno zauzimaju 19.mesto na tabeli. U prethodnom kolu su kao domaćini savladali ekipu Napretka, a rezultat je bio 3:1. Ovaj duel je zakazan za subotu 12.septembar 2020.godine, sa početkom u 20:00 časova. Obezbeđen je direktan televizijski prenos ovog susreta na prvom programu TV Arena sport.\nMULTIPRENOS (nedelja 13.septembar, 18:00 časova, TV Arena sport 1)\nPored meča Javor Matis – Vojvodina, koji možete pratiti i u samostalnom direktnom prenosu na četvrtom programu TV Arena sport, u multiprenosu ćete moći da ispratite i dešavanja na ostalim mečevima 7.kola Linglong Tire Super lige Srbije koji počinju u 18:00 časova. Na programu su mečevi Proleter – Mačva, Mladost – OFK Bačka i Napredak – Zlatibor. Multiprenos će biti emitovan na prvom programu TV Arena sport.\nJAVOR MATIS – VOJVODINA (nedelja 13.septembar, 18:00 časova, TV Arena sport 4)\nJedan od najzanimljivijih mečeva nedeljnog programa u okviru 7.kola Linglong Tire Super lige Srbije igra se u Ivanjici gde domaći Javor Matis dočekuje goste iz Novog Sada, ekipu Vojvodine. Tokom prethodnih sezona dueli ovih rivala bili su izuzetno zanimljivi, pa nema razloga da tako ne bude i ovoga puta. Domaćini su na startu sezone ostvarili tri pobede, uz tri pretrpljena poraza, pa sa 9 bodova na svom kontu trenutno zauzimaju 8.mesto na tabeli. U prethodnom kolu su kao gosti poraženi u duelu sa ekipom Inđije, a rezultat je bio 3:2. Gosti su na startu sezone bez pretrpljenog poraza, sa četiri pobede i dva remija, pa sa 14 bodova na svom kontu trenutno zauzimaju 4.mesto na tabeli. U prethodnom kolu su kao domaćini savladali ekipu Partizana, a rezultat je bio 3:2. Ovaj duel je zakazan za nedelju 13.septembar 2020.godine, sa početkom u 18:00 časova. Obezbeđen je direktan televizijski prenos ovog susreta na četvrtom programu TV Arena sport.


Specijalna edicija Milutina Tasića „Najveći srpski romantičari“, samo za korisnike „Blic premiuma“, ponudiće čak četiri knjige o pomenutim literarnim velikanima: “Branko Radičević: Ugašena mladost“; „Đura Jakšić: Boem i pesnik“; „Jovan Jovanović Zmaj: Pesme koje kriju tugu“ i „Laza Kostić: Simbol jedne ljubavi“.\nNe propustite ovu specijalnu priliku da vikend provedete uz bogata književna dela i upoznate jedne od najvećih srpskih pisaca iz drugog ugla.\nVeć u petak na opciji „štampana izdanja“ očekuje vas prva knjiga: „Branko Radičević: Ugašena mladost“ o životu, stvralaštvu, smrti i „životu“ posle smrti jednog od najznačajnijih predstavnika srpskog romantizma koji nas je prerano napustio - ili kako je to sam Milutin Tasić završio svoju knjigu, stihom iz čuvene Brankove pesme „Đački rastanak“ i epitafom sa Brankovog spomenika u Beču: „Mnogo hteo, mnogo započeo, čas umrli njega omeo“.\nRomantičari - Branko Radićević


ProAuto – Oldtimer nedjelje: VW Golf GTI iz 1989. godine [Galerija]\nJul 31, 2021 Adnan Huseinagić Novosti, Vijesti 0\n“GTI-DVOJKA” KAO DA JE PENZIONER VOZIO\nPoput svih ostalih verzija Golfa “Dvojke”, tako i GTI uživa enormnu popularnost među ljubiteljima klasičnih automobila. A potraga za dobro očuvanim primjerkom je teža, ne samo zbog činjenice da su razne verzije GTI-ja imale znatno manji tiraž od standardnih “Dvojki”.\nMnogo veći limitirajući faktor je to što je skoro nemoguće pronaći GTI-ja kojeg je neki penzioner vozio nedjeljom do crkve, kao što se često dešava sa običnim “Dvojkama”. Ipak, da se mogu pronaći sjajno očuvani primjerci s malom kilometražom pokazuje primjer iz Španije.\nTrgovac “PCW” iz sunčane Malage oglasio je prodaju VW Golfa GTI, prvi put registrovanog u oktobru 1989. godine. Sudeći po slikama, automobil je u savršenom stanju, što ne čudi s obzirom na svega 50.765 kilometara u ugodnom klimatskom ambijentu juga Španije, odnosno obala Sredozemnog mora.\n“Samo jedan vlasnik, automobil nije učestvovao u udesima, nema hrđe, sve je originalno, sačuvane servisne knjižice i ostala prateća administracija, restauracija nepotrebna”, tako trgovac opisuje oglašeni GTI.\nZa standarde od prije 32 godine ponuđeni Golf GTI je odlično opremljen, jer je već u fabrici dobio klima-uređaj, električne podizače stakala, zatamnjena stakla, maglenke, servoupravljač, centralno zaključavanje… Jedini “minus”, ako je suditi po slikama, predstavlja nedostatak fabričkog radiouređaja koji je zamijenjen Grundig klasikom.\nNa Golfu GTI zamijenjeni su svi filteri, pumpa za gorivo, remeni, svjećice, antifriz, kočna i ostale tekućine, čak se može pohvaliti s četiri nove gume dimenzija 185/55 R15.\nIspod poklopca motora nalazi se originalni 1,8-litarski 8-ventilski benzinac, jedan od najpopularnijih VW motora. Opremljen Bosch K-Jetronic ubrizgavanjem razvija 112 KS i 153 Nm najvišeg obrtnog momenta, spregnut s 5-stepenim manuelnim mjenjačem, i osigurava postizanje maksimalnih 191 km/h. Uz sve ove činjenice, čini se da istaknuta cijena od 14.950 eura i nije visoka.\nGolf, Golf GTI, GTI, Malaga, Oldtimer, PCW, Polovni, Španija, Volkswagen, Volkswagen Golf, Volkswagen Golf GTI, Volkswagen Golf Mk2, Volkswagen Group, Volkswagen GTI, VW, VW Golf, VW Golf GTI, VW Golf Mk2, VW Group\nFiat Pulse: Otkrivena unutrašnjost novog crossovera [Galerija i Video] MPG Marsien: Porsche 911 Turbo S na steroidima [Galerija i Video]


UNS: U 2020. Javni servis biće finansiran prihodima građana sa više od 60 odsto - Dijalog.net\nNaslovna Kultura UNS: U 2020. Javni servis biće finansiran prihodima građana sa više od 60 odsto\nUNS: U 2020. Javni servis biće finansiran prihodima građana sa više od 60 odsto\nBeograd, 22. novembar 2019. – Ako budu usvojeni predlozi za povećanje pretplate na 255 dinara i smanjenje subvencije iz budžeta za Radio-televiziju Srbije (RTS) od 950 miliona dinara za 2020. godinu Javni servis biće finansiran prihodima građana sa više od 60 odsto.\nNavedeno su nalazi istraživanja Udruženja novinara Srbije (UNS).\nPrema navodima UNS, pretplatom od 255 dinara RTS će 2020. godine od građana prihodovati oko 60 odsto sredstava, iz marketinga oko 21 odsto, a subvencije iz budžeta će iznositi svega 15 procenata.\nU finansijskom izveštaju RTS za 2018. godine stoji da prihod od 11.245.612.000 dinara u najvećem delu čine: naplate taksi (45 odsto), subvencije iz budžeta (27 odsto) i marketing (26 odsto).\nPod pretpostavkom da 2019. isti broj građana plaća pretplatu javnih medijskih servisa koja iznosi 220 dinara RTS će pripasti od takse oko 7,4 milijardi, dok će 2020. godine sa pretplatom od 255 dinara imati prihod oko 8,6 milijardi dinara.\nPrethodno Božić: Hajka na novinare i redakciju neće usloviti nikakve promene u radu televizije N1\nSledeće Fondacija Slavko Ćuruvija REM-u podnela prijavu protiv TV Pink\nTop Tags Društvo OCD evropske integracije mediji Civilno društvo lokalna samouprava istraživanje Vlada Republike Srbije ljudska prava konkurs Evropska komisija vladavina prava Evropska unija Srbija i Evropska unija mladi


mart 21, 2020 | Vesti Dana\nmart 21, 2020 mart 21, 2020 by\nNaši građani koji rade u dijaspori susreli su se sa nizom nedaća i svaki dan dočekuju sa neizvesnošću, međutim ono na šta sigurno nisu bili pripremljeni je neprijateljski odnos predsednika njihove države. Predsednik Srbije Aleksadar Vučić na večerašnjoj konferenciji za medije kazao je da predložio nove drastičnije mere koje će Vlada Srbije usvojiti na kasnijoj … Read more(VIDEO) URLAO: Vučić svalio krivicu na narod zbog novih slučaja Korone, a onda počeo da hvali sebe!\nDA LI JE OVO TRENUTAK KOJI SU VREBALI? Sever Kosova na meti nove terorističke organizacije ANA!\nTeroristička organizacije Albanska nacionalna armija (ANA) pojavila se u javnost posle gotovo deset godina provedenih u ilegali a njen lider u govoru koji je održao uputio je poziv svojim članovima na spremnost da deluju. Tako je sever Kosova ponovo meta terorista. Vođa ove terorističke organizacije je naveo da oni imaju jedinice, bataljone, brigade, specijalne jedinice, … Read moreDA LI JE OVO TRENUTAK KOJI SU VREBALI? Sever Kosova na meti nove terorističke organizacije ANA!\nUDARNA VEST: Nove mere Vlade, zbog Korone menja se policijski čas, a kladionice i kafići moraju da…\nVlada Srbije donela je nove odluke u vezi sa sprečavanjem širenja virusa KOVID-19. Obustavlja se gradski prevoz na teritoriji Srbije i ta odluka stupa na snagu večeras od 20 časova i ne odnosi se na taksi prevoz, putnička vozila (sopstveni prevoz) i prevoz za zaposlene. Za sve građane koji vreme trajanja vanrednog stanja moraju da … Read moreUDARNA VEST: Nove mere Vlade, zbog Korone menja se policijski čas, a kladionice i kafići moraju da…\n(VIDEO) ISIS KORISTI KORONU: Pobuna džihadista u azilantskom centru, vijore se zastave Islamske države! Specijalci i oklopna vozila stigli na lice mesta…\nmart 21, 2020 by\nGrupe takozvanih izbeglica u Nemačkoj otkrile su svoj pravi identitet i istakli zastave Islamske države, a zatim su zapretili da će zapaliti azilantski centar. Migranti u mestu Suhl, pokrajina Thuringia započeli su nerede u azilantskom centru, bacajući flaše na policiju u zaštitnoj opremi, kao odgovor na zatvaranje u karantin zbog izbijanja Korona virusa. Problem dolazi … Read more(VIDEO) ISIS KORISTI KORONU: Pobuna džihadista u azilantskom centru, vijore se zastave Islamske države! Specijalci i oklopna vozila stigli na lice mesta…\nmart 29, 2020 mart 21, 2020 by\nKonfrontacija između turske policije i komadosa iz Austrije desila se u Grčkoj, dok su se udružene snage evropskih država borile da spreče ulazak migranata. Trinaest komandosa iz elitne jedinice Kobre patroliralo je grčko-turskom granicom u oklopnim vozilima, kada je turska policija počela da viče na njih preko ograde „Šta vi radite ovde? Ovo nije vaša … Read more(FOTO) Znajte Turci, ovo je Evropa i mi ćemo je braniti! Komandosi iz Austrije u napetoj konfrontaciji sa Turcima, na grčkoj granici…


Žrtve mogu da se prijave za učešće u sudskom postupku protiv Tačija, Veseljija, Seljimija i Krasnićija | Radio Kosovska Mitrovica\nŽrtve mogu da se prijave za učešće u sudskom postupku protiv Tačija, Veseljija, Seljimija i Krasnićija\n6. November, 2020 08:30 |\nPo objavljivanju potvrđene optužnice protiv Hašima Tačija, Kadrija Veseljija, Redžepa Seljimija i Jakupa Krasnićija, iz Specijalizovanih veća su saopštili i da se žrtve krivičnih dela iz optužnice mogu prijaviti za učešće u budućem sudskom postupku.\nKako se navodi u saopštenju iz Haga, lica koja pokažu da su pretpela štetu, fizičku, duševnu ili materijalnu, kao direktnu posledicu krivičnih dela navedenih u potvrđenoj optužnici, mogu da se prijave da učestvuju u postupku.\nPredsednica Specijalnog suda za Kosovo, Ekaterina Trendafilova, poručila je da je „glas žrtava neophodan radi ostvarivanja pravde“.\n„Posredstvom svog zastupnika, žrtve koje učestvuju u postupku mogu da ostvare prava koja su im data prema našim merodavnim propisima i da se postaraju da se njihov glas čuje pred nadležnim sudijama“, kazala je.\nIz SVK-a dodaju da će žrtve koje učestvuju u postupcima grupisati u jednu ili više grupa, te da će svaka od tih grupa učestvovati u postupku posredstvom advokata koji ima ulogu zastupnika žrtava a koji će ih redovno obaveštavati o odvijanju postupka.\n„Zastupnik žrtava će tražiti da čuje stavove žrtava, saslušati njihove probleme i izneti ih pred nadležne sudije. Žrtve koje učestvuju u postupcima pred Specijalizovanim većima imaju određena prava, uključujući pravo da budu obaveštene, da im se prizna status žrtve, kao i da dobiju naknadu štete”, navodi se u saopštenju.\nSekretarka Specijalizovanih veća, Fidelma Donlon navodi da je učešće žrtava u postupku ključna odlika ovih veća.\n„Učešće žrtava u postupku je ključna odlika naše ustanove. Po sprovođenju aktivne kampanje u okviru programa za komunikaciju i približavanje javnosti u raznim sredinama na Kosovu i u Srbiji sa ciljem da se javnost informiše o pravima žrtava pred Specijalizovanim većima, mi sada ulazimo u sledeću fazu postupka. Služba za učešće žrtava je spremna da na svaki način pomogne u procesu prijavljivanja žrtava“, pojasnila je Donlon.\nSpecijalizovani tužilac, Džek Smit, rekao se ne sme izgubiti iz vida patnja žrtava, te da im učešće u postupku može uliti snagu.\n„Krivična dela u optužnici koju je podnela moja služba su teška dela i starajući se o tome da se pravda zadovolji, ne smemo izgubiti iz vida patnju žrtava. Učešće u postupku može žrtvama uliti snagu i obezbediti da se čuje njihov glas“, istakao je Smit.\nDetaljnije informacije o učešću žrtava u postupku, kao i uputstvo o podnošenju prijave dostupne su na sajtu Specijalizovanih veća.


Приказан филм "Живот бијељински Јевреја" - Јадовно 1941. - КУЛТУРА СЈЕЋАЊА\nPrikazan film “Život bijeljinski Jevreja”\nU biblioteci Eparhije zvorničko-tuzlanske danas je prikazan film “Život bijeljinski Jevreja” autora učenika i profesora Gimnazije “Filip Višnjić”.\nBijeljina – Grajf na promociji filma\n“Otuda ideja da sa svojim đacima iz Gimnazije uradim film o Jevrejima, koji su živjeli u ovom gradu, o njihovom životu. Istraživali smo šta su to ti ljudi u ovom gradu stvarali, kakav trag su iza sebe ostavili, sve ono lijepo što je ostalo iza njih, a ne način na koji su stradali”, rekla je Rakićeva novinarima.\n“Ideja profesora i učenika bila je da grad ispriča svoju priču, kako bismo naučili nešto o ljudima veoma važnim za obrazovanje, kulturu i mnoge druge segmente života. Imali su Jevreji veoma bogat kulturni i duhovni život u ovom gradu”, rekla je Rakićeva.\nPrema zvaničnim podacima, koji se čuvaju u Muzuje “Semberije” između 200 i 300 Jevreja iz Bijeljine pobijeno je mahom u Jasenovcu.\nFilm “Život bijeljinski Jevreja” prikazan je u biblioteci Eparhije zvorničko- tuzlanske u Bijeljini, gdje uz blagoslov episkopa Fotija boravi glavni istoričar izraelskog Instituta za obrazovanje, dokumentovanje i istraživanje Holokausta “Šem olam” Gideon Grajf – svjetski ekspert za Holokaust.\n“Gideon je trenutno na studijskom putovanju i usavršavanju u Srbiji, a na molbu Ministarstva inostranih poslova Srbije danas i sutra mi smo domaćini ovom uvaženom gostu. Drago nam je zbog te činjenice, jer Crkva nastoji da njeguje kulturu sjećanja prema ljudima, koji su stradali u prošlosti”, rekao je novinarima Nemanja Erak, bibliotekar Eparhije zvorničko-tuzlanske.\nGrajf, koji je nakon projekcije filma održao i predavanjo o temi “Stradanje Jevreja u 20. vijeku” rekao je novinarima da je u Bijeljini da bi donekle bila ispravljena nepravda “jer je istorija Jevreja ovdje gotovo zaboravljena”.\n“Gotovo sam siguran da, kada bismo mogli da pitamo neke Jevreje iz ovog filma šta bi voljeli da radimo, da bi svi rekli – `govorite o nama`”, rekao je Grajf.


Dragomir Milošević osuđen na 33 godina zatvora za zločine počinjene u Sarajevu | Međunarodni krivični sud za bivšu Jugoslaviju\nDragomir Milošević osuđen na 33 godina zatvora za zločine počinjene u Sarajevu\nHaag, 12. decembar 2007.\nMeđunarodni sud je danas proglasio Dragomira Miloševića, bivšeg generala vojske bosanskih Srba, krivim za više krivičnih djela počinjenih protiv civila tokom posljednjih mjeseci opsade Sarajeva, koja je trajala od 1992. do 1995. godine. Pretresno vijeće ga je osudilo na 33 godina zatvora.\nMilošević je proglašen krivim za zločine protiv čovječnosti i kršenja zakona i običaja ratovanja. Osuđen je po pet tačaka za teror, ubistvo i nečovječno postupanje tokom kampanje snajperskog djelovanja i granatiranja u kojoj je povrijeđen i ubijen veliki broj civila u bosanskoj prijestonici pod opsadom. Dvije tačke za protivpravne napade na civile su odbačene.\nU sažetku presude Pretresno vijeće je zaključilo da je Sarajevsko-romanijski korpus (SRK) vojske bosanskih Srba (VRS) pod komandom Dragomira Miloševića okružio i opsjedao grad Sarajevo duže od 15 mjeseci, do kraja sukoba u novembru 1995. godine. Pretresno vijeće je zaključilo da je SRK koristio nekoliko metoda da bi ostvario svoju kampanju, uključujući snajpersko djelovanje i granatiranje iz minobacača. Vijeće je napomenulo da je više svjedoka svjedočilo da "..u Sarajevu nije bilo sigurnog mjesta; Svako je mogao poginuti ili biti ranjen bilo gdje i bilo kada."\nU sažetku presude Pretresno vijeće je zaključilo da je SRK pod komandom Dragomira Miloševića koristio modifikovane avionske bombe, napominjući da su one "izrazito neprecizno oružje velike razorne moći."\nZaključeno je da je korištenje minobacača prouzrokovalo brojne pogibije i ranjavanja među civilnim stanovništvom Sarajeva. Pretresno vijeće je naglasilo da je incident na pijaci Markale 28. avgusta 1995. godine, u kojem je poginulo 34, a ranjeno 78 civila, bio jedan od najgnusnijih. Pretresno vijeće je zaključilo da je pijacu Markale granatirala VRS. Ono je odbacilo argument odbrane da je granatiranje pijace Markale inscenirano od strane Armije Bosne i Hercegovine (ABiH).\nKao komandant SRK, Milošević ".je bio na čelu čvrsto uspostavljenog komandnog lanca .", obezbijedivši da uvijek ".raspolaže ažurnim informacijama o aktivnostima svojih jedinica." Sažetak presude pominje jednu konkretnu zapovijest koju je Milošević izdao 6. aprila 1995. u kojoj je naredio Ilidžanskoj brigadi da ".odmah pripremi lanser sa jednom avionskom bombom i prenese bombu za lansiranje. [.] U Hrasnici ili Sokolović Koloniji izabrati najunosniji cilj gdje bi bile najveće ljudske i materijalne žrtve".\nPretresno vijeće je zaključilo da "..je optuženi zloupotrebljavao svoj položaj i da je svojim naređenjima planirao i nalagao teška i sistematska kršenja međunarodnog humanitarnog prava. Štaviše, optuženi je redovno koristio izrazito neprecizno oružje velike razorne moći, odnosno modifikovane avionske bombe." Pretresno vijeće je uzelo u obzir višekratno korištenje tog oružja kao otežavajuću okolnost pri izricanju kazne, naglasivši da se višekratnim korištenjem modifikovanih avionskih bombi Milošević igrao sa životima sarajevskih civila.\nDragomir Milošević je preuzeo komandu nad SRK od Stanislava Galića 1994. godine. Galiću je suđeno pred MKSJ-om za krivična dijela počinjena tokom opsade Sarajeva i u novembru 2006. godine odlukom Žalbenog vijeća osuđen je na doživotnu kaznu zatvora za zločine protiv čovječnosti i kršenja zakona i običaja ratovanja.\nDragomir Milošević se predao Međunarodnom sudu 3. decembra 2004. godine. Suđenje je započelo 11. januara 2007., a završne riječi su iznijete 9. i 10. oktobra 2007. godine.\nCjelokupni tekst sažetka presude možete naći na slijedećim stranicama:


Danijela Rakić i Goran Jovišić kandidati za Yidan Prize - Živojin Mišić\nNajbolji edukatori Srbije se bore za prestižnu svetsku nagradu Yidan u iznosu od 3.9 miliona dolara\nDr. Charles Chen Yidan, jedan od najpoznatijih kineskih internet preduzetnika i filantropa, 2016. godine uspostavio je nagradu Yidan, koja iznosi 3.9 miliona dolara. Nagrada se dodeljuje pojedincima za izuzetna dostignuća u istraživanju i razvoju u oblasti obrazovanja. Nagrada prepoznaje i podržava nastavnike širom sveta čije inovacije imaju održiv uticaj na obrazovni sistem današnjice i budućnosti.\nUdruženje “Živojin Mišić” je od prošle godine partner Yidan Fondacije, što znači da je projekat Udruženja “Najbolji edukatori Srbije” postao prekvalifikacija za nagradu “Yidan”, a ovogodišnji kanidati za tu nagradu su Danijela Rakić i Goran Jovišić!\nDanijela i Goran, koji su proglašeni i za Najbolje edukatore Srbije, prvi su srpski nastavnici – kandidati za ovu prestižnu nagradu za istraživanja o razvoju u oblasti obrazovanja.\nPo čemu su posebni Danijela Rakić i Goran Jovišić?\nDanijela Rakić je nastavnica harmonike i kamerne muzike u muzičkoj školi “Kosta Manojlović” u Zemunu.\nJedna je od Najboljih edukatora Srbije koja je ovo priznanje dobila 2017. godine.\nSa preko dve decenije nastavničkog staža, kako tvrde njene kolege, ona je i dalje primer edukatora koji odiše entuzijazmom i motivacijom u svakodnevnom radu sa đacima. Nastavnica Danijela je sa svojim učenicima do sada osvojila preko 280 nagrada u 30 zemalja sveta! Kolege kažu da je veliki broj priznanja posledica iskrenog, svakodnevnog zalaganja, ali i istraživanja i praćenja muzike u svetu, kroz rad u međunarodnim žirijima, angažovanost na seminarima, takmičenjima i kongresima. Nastojanje da u svojoj struci poveže Srbiju sa svetom (koje se ogleda kroz prestižne svetske nagrade), ono je što nastavnicu Danijelu izdvaja od drugih.\nKao nastavnik kamernog predmeta i harmonike, Danijela uspeva da uključi roditelje kroz koncerte, ali i ostale planove i razgovore, a sa ciljem da roditelji kontinuirano prate razvoj svoje dece.\nDanijela je pedagoški savetnik i nastavnik mentor, drži ogledne časove za nastavnike početnike. Za nju govore da uvek ukazuje na primenu različitih metoda nastave i načine na koje se može probuditi motivacija učenika. Već 10 godina je predsednik beogradske sekcije harmonikaša i rukovodilac regionalnih sekcija harmonike, član svetske konfederacije akordeonista (u Velikoj Britaniji), član svetske konfederacije akordeonista (u Francuskoj), član Udruženja “Muzičko sazvežđe”, kao i član stručnog odbora “Olimpic Games” (u Sloveniji). Član je još nekoliko stručnih društava koji rade na teritoriji Srbije ali i u regionu.\nSamo neka od njenih postignuća su: nagrada Zajednice muzičke škole Beograd (2015), plaketa UMPS Vivače Lazarevac (2015), priznanje MA, Istočno Sarajevo (2010-2015), godišnja nagrada MŠ “K. Manojlović” (2005-2009, 2015), nagrada BGIKU, Rusija…\nNjen moto je “Samo pravilnim pristupom može se razviti ljubav i zainteresovanost prema muzici”.\nZa nagradu Yidan prijavila se sa temom “Sistemi životnog učenja”, a njeno istraživanje se bavi sistemima životnog učenja, pismenosti za sve, nastavnicima i veštinama za rad i život u savremenom dobu.\nGoran Jovišić je nastavnik računarstva i informatike u Karlovačkoj gimnaziji, u Sremskim Karlovcima.\nJedan je od Najboljih edukatora Srbije koji je ovo priznanje dobio 2015. godine.\nJedan je od osnivača i predsednik Udruženja profesora informatike Srbije. Kolege za njega kažu da ga odlikuju nesebičan i predan rad, da je odličan organizator i pokretač inovativnih i kreativnih ideja, upotrebe novih tehnologija i softvera u nastavi.\nNjegovi učenici učestvuju na različitim takmičenjima i projektima i osvajaju prva mesta. Neki od njih su “Zagrizi budućnost”, takmičenje iz oblasti grafičkog dizajna, međunarodna matematička konferencija “Karlovački uzori”, projekat obuke znanja i veština neophodnih u savremenom preduzetništvu i mnogi drugi.\nUčesnik je i pokretač raznih aktivnosti u školi: predavanja o digitalnom nasilju “Uloga škole u prevenciji i zaustavljanju digitalnog nasilja”, “Maj mesec matematike”, “Dan broja PI u Karlovačkoj gimnaziji”, “Primena softvera u inkluzivnoj nastavi”, republičkog takmičenja “Sajt za bezbedan internet”… Organizator je međunarodne nedelje programiranja “Code Week” u svojoj školi.\nPrimenom inovativnih metoda u nastavi omogućava učenicima da samostalno rade, da rešavaju probleme na sebi svojstven način, svojim tempom i da na taj način uče. Primenjuje korelaciju različitih predmeta, pa su tako učenici u okviru informatike i nemačkog jezika digitalizovali knjige na nemačkom jeziku, koje su kasnije prevodili i izradili rečnik IT pojmova.\nAutor je i saradnik u mnogobrojnim istraživanjima i radovima, učesnik velikog broja seminara, domaćih i međunarodnih konferencija. Član je nekoliko domaćih i stranih strukovnih organizacija: “CSTA – Computer science teacher association” (Njujork, SAD), “Internet Society IOC” (Ženeva, Švajcarska), “ACM – Association for Computer Machinery for K-12 computer science education” (Njujork, SAD), “European Mathematical Society” (Helsinki, Finska).\nZa nagradu Yidan prijavio se sa temom “Primena slobodnog softvera u obrazovnim ustanovama u Srbiji’’, a njegovo istraživanje se između ostalog bavi nastavnicima, obrazovanjem za održivi razvoj i ICT-jem u obrazovanju.\nRezultati Yidan Prize takmičenja biće poznati u septembru ove godine, a do tada navijamo za kandidate koji predstavljaju Srbiju na ovom svetskom takmičenju, Danijelu Rakić i Gorana Jovišića!\nKo su prošlogodišnji pobednici, i više o samom takmičenju, možete pogledati ovde.


Ako se pitaju pojedinci iz redova naprednjaka, to baš i nije neophodno, a ako govore oni iz SPS, reč je o višem cilju. Sve u svemu, odluka nije doneta i, kako je "Blic" već pisao, to bi trebalo da se desi posle Božića.\nMeđutim, nije isključeno da će se o tome razgovarati već danas među naprednjacima, čiji će se glavni odbor sastati na sednici na kojoj će, kako je najavio lider SNS i predsednik Srbije Aleksandar Vučić, biti reči o pripremama za izbore.\nIako nema potvrde, gotovo da je nemoguće da na današnjem sastanku koalicija sa SPS ne bude pomenuta, naročito imajući u vidu šta se o tome prethodnih dana govorilo o to saradnji.\nA šta bi to, zapravo, značilo SPS-u? Sigurnost kada je u pitanju deo "kolača", više ministarstava i javnih preduzeća, siguran ostanak na strani pobednika ili je u pitanju viši cilj?\nKako za "Blic" kaže šef poslaničke grupe i funkcioner SPS Đorđe Milićević, ovde nije reč o stranci "nije reč o tome da li će neko da prođe skuplje ili jeftinije, niti je reč o funkcijama, već šta ćemo i kako ćemo raditi nakon predstojećih izbora".\n- Naša inicijativa je došla nakon predloga predsednika SNS Aleksandra Vučića o široj koaliciji. Reč je o dobronamernoj, državnoj politici, o strateškom partnerstvu, ali i da se stane na put pričama o tome da SPS i Ivica Dačić nisu lojalan koalicioni partner - kaže on za "Blic".\nKako navodi, Vučić i Dačić su izgradili dugoročno, strateško partnerstvo koje traje već sedam godina, "dobri rezultati su postignuti, a građani to prepoznaju".\nUkoliko bi SPS i SNS izašli na zajedničkoj listi na prolećne izbore, to bi bio prvi put da socijalisti prave koaliciju sa naprednjacima. U isto vreme to ne treba da čudi, jer su na predsedničkim izborima 2017. godine podržali upravo Vučića, i to na uštrb toga što, takođe po prvi put, nisu imali svog kandidata.\nMeđutim, na pitanje o eventualnom gubitku partijskog identiteta u slučaju koalicije sa SNS, Milićević kaže da nema bojazni, i da su socijalisti do sada mnogo puta po strani stavili partijske intrese.\n- Nakon predsedničkih izbora bilo je i lokalnih, i to iskustvo nam je pokazalo da je bez obzira na podršku Vučiću, SPS postigao bolje rezultate nego ranije. Mi smo druga po snazi politička stranka u Srbiji, i nemamo strah od gubitka identiteta - naveo je on.\nNakon Vučićeve izjave o mogućnosti stvaranja široke koalicije za predstojeće izbore, Dačić je najpre javno izgovorio da će saradnju dve stranke i predložiti, za šta je nekoliko dana nakon toga dobio i podršku svoje stranke.\nTo se međutim, nije svidelo članovima SNS Mariji Obradović, Draganu Šormazu i Zorani Mihajlović, koji su se javno usprotivili ovoj ideji. Nju je, recimo, Mihajlović prokomentarisala tako što je rekla da je Dačiću "mnogo je lakše i jeftinije da na taj način očuva svoje pozicije i pozicije drugova iz SPS-a nego da sami izađu pred građane".\nPRVO GLAVNI ODBOR, PA ODLUKE O KOALICIJAMA Vučić: Rekao sam mojima da ne napadaju lake mete poput SPS I BOŠKA OBRADOVIĆA\nOvakva izjava je izazvala pravi mali "rat" na relaciji Dačić-Mihajlović koji je, čini se, prekinuo Vučić svojim komentarom o nenapadanju. Naime, on je naveo da sa SPS ima vrlo korektnu saradnju, kao i da je rekao "mojima u stranci da ne napadaju lake teme i lake mete, kao što su Boško Obradović i SPS".\n- Naučite da trpite, nemojte da birate lake teme, a da se dodvoravate velikim tajkinuma Đilasu, Šolaku, Miškoviću i ostalima. Ako hoćete da se borite, onda se borite kako treba, a ne da se u stvari ne borite i da mi mažete oči time što ćete da date neku izjavu o Obradoviću i Dačiću - poručio je lider SNS.


Najbolje letnje destinacije: Santorini, vulkan ljubavi\nCosmopolitan\t04.06.2019 18:02\nSa najmagičnijeg grčkog ostrva vratićete se s najgotivnijim slikama na Instagramu, prepuni neverovatnih utisaka i nepopravljivo zaljubljeni u njega.\nNajizvikanije grčko ostrvo, Santorini, ne nazivaju uzalud crnim biserom Egejskog mora. Na mitskoj Atlantidi, gledajući sunce koje zalazi za vulkan i mesec kako izranja iz mora, zaboravićete odakle ste došli i prepustiti se neponovljivoj romantici mesta na kome, kako priča kaže, svako pronađe pravu ljubav.\nSantorini je najjužnije ostrvo grčkih Kiklada, i ako se izuzme 63 kilometra južniji Krit, najbliži je Africi, pa ovakvi klimatski uslovi ne treba da čude. Zbog sušne sredozemne klime, vegetacija je ovde veoma oskudna, a tokom vrelih letnjih meseci veoma je malo zelenila. Na ostrvu uspeva vinova loza, pistaći, nešto malo maslina, kaktusi i za naše pojmove neobično sitno povrće - minijaturne, preslatke lubenice, beli patlidžan i čeri paradajz. Turiste svakako raduje podatak da od maja do oktobra kiša ne pada gotovo nikada, dok je tokom ostalog dela godine svakodnevna pojava. Sezona na ostrvu počinje već u aprilu, kada ga osvajaju Skandinavci, a najprijatnije u ovom tokom leta prenaseljenom raju jeste tokom juna i septembra.\nKao i većina popularnih turističkih destinacija, i Santorini ima aerodrom, ali je pravi doživljaj na ostrvo stići brodom i videti ga sa pučine, u punoj lepoti. Ukoliko dolazite nekim od večernjih feribota iz Soluna ili Atine, posle noći na brodu iskusićete prvo neopisiv izlazak sunca koje izranja direktno iz mora, a potom će vam se pred očima ukazati veličanstvena crna stena potpuno belog vrha. Ono što izdaleka izgleda kao snegom pokrivena planina pretvoriće se posle desetak minuta vožnje u ostrvo čiji vrh krase pitoreskne kikladske kućice i crkve s plavim kupolama, zbog kojih se razglednice iz ovog dela sveta izuzetno cene.\nDruga, veoma rasprostranjena legenda kaže da je upravo Santorini, ili Fira/Tira, kako Grci zovu ostrvo, mitska Atlantida iz poznate Platonove parabole. Vulkan, koji je glavna turistička atrakcija ovog mesta, potopio je u 16. veku pre nove ere veliki deo ostrva, koje je tada i dobilo oblik polumeseca. Mnogi smatraju da je ovaj događaj bio inspiracija za mit o Atlantidi, a vešti grčki domaćini ovu priču koriste da zabave svoje goste i privuku ih u što većem broju.\nIstorija pak kaže da je serija jakih zemljotresa spasla stanovništvo pogibije, najavivši erupciju vulkana, o čemu svedoči i činjenica da arheolozi u ruševinama iz tog perioda nisu pronašli nijedno telo niti vredne predmete. Ova prirodna katastrofa glavni je krivac za propast minojske civilizacije, pošto je vulkanska aktivnost izazvala cunami koji je ozbiljno oštetio severnu obalu Krita i potpuno potopio moćnu minojsku flotu.\nU vekovima koji su sledili, ostrvom su gospodarili stari Grci, zatim Egipćani, Rimljani, Vizantinci, pa Mlečani, čije ime, Sveta Irina, odnosno Santorini, i danas nosi. U 16. veku osvojili su ga Turci, a Grci su ga ponovo zadobili tek početkom 19. veka.\nBilo kako bilo, deo ostrva potonuo je u davnoj erupciji vulkana, a u poslednjem velikom zemljotresu, 1956. godine, srušeno je mnogo kuća na severnom delu ostrva. Uprkos i dalje aktivnom vulkanu, Santorini je u poslednjih sto godina zahvaljujući turizmu bukvalno procvetao, a na Kalderi, ostacima vulkanskog grotla, Grci su sagradili živopisne hotele, restorane, klubove i barove. Ovaj deo ostrva, koji popularno zovu i Sunset bulevar, proteže se od glavnog grada Fire do gradića Oja ili Ija, poznatog po velikom broju umetničkih galerija. Ukoliko se odlučite da sednete u bilo koji ugostiteljski objekat na ovom potezu, računajte na to da će vam preljubazni domaćini u cenu usluge masno zaračunati i jedinstveni prizor sunca koje zalazi za vulkan.\nS ove strane ostrva nalazi se i stara luka, u koju danas pristaju samo kruzeri, luksuzna plovila kojima turisti, mahom vremešni, krstare Mediteranom. Od luke do Fire, koja se izdiže na 260 metara nadmorske visine, treba se popeti uz 566 veoma strmih i uglačanih kamenih stepenica, a kao alternativni prevoz postoje i žičara i čuveni Santorini taksi - magarci, koje poslu vični meštani po povoljnim cenama nude svojim gostima umesto limuzina.\nI tada ćete verovatno čuti još jednu legendu o ovom mestu - na prelepom Santoriniju, priča kaže, ima više vina nego vode, više magaraca nego ljudi i više crkava nego kuća.\nSamo prvi deo ove turistima namenjene bajke u potpunosti je tačan jer na ostrvu ne postoji nijedan izvor, niti bunar, a sva voda koja se koristi donosi se brodovima i skupo se plaća. Vina, međutim, ima u izobilju i to veoma dobrog, pošto na ostrvu uspevaju kvalitetne vrste grožđa, a obilazak brojnih vinarija jedna je od najatraktivnijih turističkih ponuda. Čak i onima s najplićim džepom dostupna su kvalitetna domaća vina, od kojih se na pijacama najčešće prodaje crveno i belo desertno vino koje meštani zovu jednostavno gliko - slatko.\nPrema poslednjem popisu, na Santoriniju živi nešto više od 13.000 stanovnika, a broj magaraca, naravno, nikad nije precizno utvrđen. Da su i oni brojni, sasvim je izvesno jer turisti koji ga svake godine posećuju rado koriste magareći taksi, koji goste strpljivo penju i spuštaju strmim liticama ostrva. Magarci se ovde smatraju turističkom atrakcijom i čest su motiv na suvenirima koji prezadovoljni stranci ponosno nose kućama za uspomenu.\nO lepotama crkava Santorinija, kojih ima više od tri stotine, najbolje svedoče fotografije, kojima je internet preplavljen. Iz grozdova belih kikladskih kućica prošaranih plavim kupolama na vrhovima crnih vulkanskih stena, izviru brojni zvonici i čine pejzaž jedinstvenim na svetu. Neke od najpoznatijih crkava na ostrvu su: Panagija Episkopi blizu Mesa Gonije, sa freskama iz 11. veka, Metropolitan u centru Fire koju je oslikao lokalni umetnik Kristoforos Asimis, katolička katedrala posvećena Jovanu Krstitelju i crkva preobraćenja Rozarija u katoličkoj četvrti Fire, koje imaju obeležja baroka, zatim manastir proroka Ilije na planini iznad sela Pirgos, kao i manastir iz 17. veka posvećen svecima Pantelejmonu, Zoodohosu Pigi i Nikoli u blizini mesta Firostefani.\nIpak, prelepe plaže sa belim, crvenim i crnim peskom čine Santorini jedinstvenim letovalištem na svetu. Na samo 69 kilometara obale, ovo ostrvo nudi sve što se od mora može poželeti - od razuzdane zabave na crnom pesku Perivolosa i Perise, gde u barovima na plaži umešni grčki ugostitelji angažuju najpoznatije svetske di-džejeve koji se za miksetama smenjuju bukvalno 24 sata dnevno, preko luksuznog, pomalo penzionerskog Monolita sa peskom što podseća na zlatni prah, do zelenih Kamara, idealnih za odmor s porodicom. Na Mesa Pigadiji uživaće oni koji vole skakanje sa stena, Red Beach u Akrotiri nudi raznovrsne sportske aktivnosti na crvenom pesku, a na pustoj i pomalo divljoj Vlihadi opustićete se kao nikad u životu i, kako još jedna ostrvska legenda kaže, spoznati koga najviše volite. Ova čudesna plaža, do koje se može stići samo peške ili motociklom, jedinstvena je na svetu po kombinaciji crnog peska i bele, porozne krečnjačke stene, u koju kiše i vetrovi urezuju kilometrima dug reljef. Previše nepristupačna i uzana da bi na njoj nikle kafane, Vlihada je raj za naturiste i one koji izbegavaju gužvu.\nLJUBAV NA PRVI ZALAZAK\nRomantici Santorinija svakako doprinosi još jedna legenda - ko se ovde spoji, kažu, nikada se neće rastaviti. Možda je to razlog što je ovo ostrvo, uz Las Vegas, omiljena svetska destinacija za venčanja, a restorani, barovi i klubovi uvek su puni mladih iz čitavog sveta, koji baš ovde pokušavaju da pronađu svoju idealnu polovinu.\nZbog kvalitetnog noćnog života, odmor na Santoriniju zaista ume da bude naporan. Najčuveniji klubovi nalaze se u Firi - u Koo Clubu i Enigmi đuska se uz svetske hitove do zore, u Taj Mahalu se zabavljaju ljubitelji orijentalnih melodija, Kira Thira Jazz Bar već tri decenije neguje džez, latino i afro bit, dok se u Tithori luduje uz rok muziku. U legendarnom Franco’s baru sluša se samo klasika, a na listi čestih gostiju su između ostalih i Robert de Niro i Džon Travolta. Cafe del Mar e Sol i Tango su mesta odakle se posle zalaska sunca kreće u provod, a gosti iz Srbije svakako ne treba da propuste čuveni Tropical bar, poznat i kao Serbical, koji je više od tri decenije gostoprimljivo mesto dobre zabave.\nIako je već godinama na listi od deset najposećenijih svetskih destinacija, Santorini ostaje čudesno divlji dragulj Mediterana, ostrvo kontrasta gde se podjednako uživa u ludim noćnim provodima i tihovanju na samotnim plažama, uz pogled na moćni vulkan koji stalno upozorava ljude da novcem ne mogu da ukrote veličanstvenu prirodu.


Usvojen cenovnik ski karata: Vlada Srbije usvojila je cenovnik karata JP „Skijališta Srbije“, a cene ski karata su određene u zavisnosti od perioda skijaške sezone i kategorije skijaša.\nŠestodnevni ski pas u špicu sezone na Kopaoniku košta 13.900 dinara, a u ski centru Tornik na Zlatiboru 7.500 dinara. Šestodnevni ski pas u istom periodu u ski centru na Staroj planini, uz stalni popust od 20 posto, iznosi 6.000 dinara.\nI ove godine kopaonička ski karta 10 u sezoni je jedinstvena za sve tarifne periode skijaške sezone, važi u svim ski centrima i košta 23.000 dinara. Za ski centar Tornik na Zlatiboru ski karta 10 u sezoni košta 14.500 dinara, dok za Staru planinu ova karta košta 11.600 dinara.\nDetaljne cenovnike možete videti u galeriji.


DROBNIČ: Prelazak na niskokarbonsku energiju za inovacije i ekonomski rast | Analitika - Informativni Portal\nDROBNIČ: Prelazak na niskokarbonsku energiju za inovacije i ekonomski rast\nUlaganja u prelazak na niskokarbonsku energiju su prilike koje treba da se iskoriste za podsticanje inovacija i ekonomskog rasta, poručio je danas šef delegacije EU u Crnoj Gori Mitja Drobnič prilikom učešća na panel diskusiji "Energetski model - platforma za dijalog".\nObjavljeno: 19. 06. 2015 - 14:03 Promjenite veličinu teksta: A A A\nPored Drobniča na panelu su uestvovali i Stefan Maikon sekretar francuske ambasade u Crnoj Gori, kao i predstavnice NVO MANS i Green Home - Ines Mrdović i Nataša Kovačević.\nAmbasador Drobnič je tom prilikom poručio da je 2015. godina odlučujuća za klimatske pregovore sa ključnom COP 21 konferencijom koja će se održati u Parizu krajem godine.\n- U okviru ove konferencije važno je obezbjediti kvlalitetan, ambicionzan i pravno obavezujući međunarodni sporazum kao dio Okvirne konvencije Ujedinjenih nacija o klimatskim promjenama - rekao je Drobnič.\nOn je napomenuo da EU ima vodeću ulogu u tom procesu.\n- Dozvolite da istaknem da se EU već obavezala da smanji emisije gasova sa efektom zelene bašte za 40 odsto u odnosu na nivo koji je zabilježen 1990. godine. Taj cilj želimo da ostvarimo do 2030. godine - rekao je Drobnič.\nIstakao je da je ipak važno napomenuti da je emisija gasova sa efektom staklene bašte u Evropi predstavlja samo 9 odsto globalnih emisija i da je "stoga djelovanje širom svijeta neophodno".\nSekretar francuske ambasade Stefan Maikon je kazao da je pitanje emisije gasova najvažnije za budućnost planete.\n- Stoga je Francuska vlada posvećena konferenciji koja će se održati u decembru u Parizu. Naš cilj je formiranje alijanse koja će vršiti kontrolu globalnog zagrijavanja - rekao je Maikon.


Niška televizija » Iz Toplane apeluju na građane da izmire dugovanja (VIDEO)\nObjavljeno 04.03.2014. 12:39\nTagovi: Društvo, grejanje, Niš, Toplana, Udarne\nIako je potrošnja mazuta i gasa zbog niskih temperatura i jakog vetra tokom januara i početkom februara bila povećana, u niškoj toplani je stanje redovno. Kažu da mazuta za sada ima u dovoljnoj količini, ali apeluju na građane da svoje račune izmiruju na vreme i iskoriste olakšice koje ovo javno preduzeće pruža korisnicima.\nPravovremena priprema i nabavka dovoljne količine energenata, osigurala je tople radijatore do kraja grejne sezone, kažu u Gradskoj toplani. Međutim, iz rukovodstva ovog preduzeća podsećaju da se gas preuzima od Jugorosgasa, i apeluju na građane da svoja dugovanja moraju da plate.\nU JKP „Gradska toplana“ kažu da i dalje postoje olakšice prilikom plaćanja, a naročito za one sa socijalnom kartom, i pozivaju građane da ih iskoriste i izmire svoja dugovanja.\nProjekcije filmova i izložba povodom Dana državnosti Bugarske (VIDEO)


VUČIĆEVE IZBORNE PREVARE: Metro u planu tek za 2027. godinu | Klix Info\nVUČIĆEVE IZBORNE PREVARE: Metro u planu tek za 2027. godinu\nZamenik šefa odborničke grupe „SZS“ u Skupštini Beograda Nikola Jovanović izjavio je danas da je naprednjačka vlast u Beogradu zvanično potvrdila da je u izbornoj kampanji grubo varala Beograđane.\nKako se navodi u saopštenju, vlast je to učinila obećanjem da će prva linija metroa biti gotova 2022. godine, a nedavno je obelodanila da je prva linija metroa planirana tek za 2027. godinu.\n„U najnovijoj verziji zvaničnog dokumenta ’Regionalni prostorni plan administrativnog područja grada Beograda’ stoji da je rok za izgradnju prve linije metroa pomeren za 2027. godinu“, rekao je Jovanović, koji je i potpredsednik Narodne stranke.\nJovanović je u razgovoru sa građanima beogradske opštine Zemun podsetio da je prva linija metroa trebalo da krene od Zemuna, dok naprednjačka vlast nije, protivno mišljenju struke, odlučila da metro krene od livade u Makiškom polju.\nJovanović je u ime odborničke grupe „Savez za Srbiju“ pitao predsednika Srbije Aleksandra Vučića zašto je krajem januara na televiziji Hepi slagao Beograđane da će dobiti prvu liniju metroa do početka 2022. godine.\n„Javno pitamo i aktuelnog ministra finansija, a tadašnjeg gradonačelnika Sinišu Malog, zašto je u februaru ove godine na istoj toj srećnoj televiziji izjavio da će se Beograđani voziti metroom 2022. godine“, upitao je Jovanović.\nOn je naveo da su izbori svojevrstan ugovor političkih predstavnika sa narodom, i dodao da je aktuelna gradska vlast taj ugovor grubo prekršila, čime je izgubila svaki kredibilitet i legitimitet.\n„Vlast koja svesno obmanjuje svoj narod ne zaslužuje da ga više predstavlja. Odgovorno tvrdimo da za ovu vlast gradnja metroa nikada nije bila prioritet, kao što nije prioritet nijedan drugi sistem koja bi bio u interesu široke populacije, poput grejanja, kanalizacije, škola, obdaništa“, rekao je Jovanović.\nKako se navodi u saopštenju, on je naveo da će naprednjačka vlast raditi samo stvari koje su u interesu malog imućnog sloja ljudi bliskih njoj.\n„Oni ubuduće mogu predstavljati samo ’Beograd na vodi’, nikako naš Beograd“, rekao je Jovanović.\nUpdated: 9 априла, 2019 — 8:27 pm


21-06-2019 19:28 Srbija Politika\nDiplomata Zoran Milivojević kaže da je odlaganje samita u Parizu neuspeh Evropske unije.\nMilivojević kaže da EU snosi najveću odgovornost za odlaganja samita u Parizu (Foto: Jutjub)\n“EU, kakvu sada imamo, nije u stanju da taj proces dovede do kraja, logično je da će se tražiti veći autoritet – Vašington, a ja bih rekao i Moskva – rekao je Milivojević.\nNedavni sastanak Đurića u Berlinu vidi kao pokušaj traženja “kopče“ s Haradinajem, i prostor za postizanje rezultata.\nSa jučerašnjih 99 danas smo stigli do 100 odsto – samita u Parizu, planiranog za 1. jul, neće biti. Na tom sastanku je trebalo da se sastanu najviši predstavnici Beograda i Prištine u prisustvu francuskog predsednika Emanuela Makrona i nemačke kancelarke Angele Merkel.\nMilivojević kaže da u saopštenju stoji da se odlaže sastanak i konstatuje – proces se ne prekida.\n“To nije dobra vest, zato što to znači da se pitanje dijaloga odlaže, a nama je potreban dijalog“, navodi Milivojević dodajući da, čim toga nema, dolazi do rizika od novih tenzija i eskalacija.\n“Bilo bi dobro da se dijalog nastavi, mada ja mislim da će on da se nastavi na nekom nižem nivou, tehničkom”, dodao je on.\nMarko Đurić se u sredu u Berlinu sastao sa Seljimom Seljimijem, šefom kabineta kosovskog premijera.\n“To nam govori da je to jedna tajna diplomatija koja non-stop funkcioniše i videli ste da su tu bili predstavnici Haradinaja. Pokušaj da se sa Haradinajem nađe kopča, prostor da se ipak postigne neki rezultat, koji bi omogućio i nastavak dijaloga… Pokušava se da se koristi taj kanal prema ključnom čoveku u Prištini, a to je Haradinaj“, kaže Milivojević.\n“Treba respektovati tu tajnu diplomatiju, nije neophodno da se uvek za to zna, ako imamo rezultata, ali je važno da taj proces teče, da mi ne ostanemo bez šanse za dijalog, jer sve drugo je problem”, istakao je on.\n“Nemačka kancelarka Angela Merkel i francuski predsednik Emanuel Makron su inicirali priču sa samitom u Parizu da dovedu do nastavka dijaloga, i ovaj dvojac vrši ključne poslove za račun i u ime EU”, navodi Milivojević.\nOcenjuje da je ovo neuspeh EU i to neuspeh u kontinuitetu.\n“Zaboravljamo pet godina neuspešnih pregovora pod Federikom Mogerini, koji su doveli do ove situacije… Ovo je bio pokušaj da se većim autoritetom to prevaziđe. Logično se postavlja to – da će se tražiti veći autoritet – Vašington, a ja bih rekao i Moskva“.\nGovoreći o ulozi Nemačke oko pitanja Kosova i Metohija, on kaže da u ovom trenutku ta uloga ne ide u prilog srpskih interesa i onoga što Srbija vidi kao kompromis. S druge strane, smatra da Amerikanci imaju fleksibilniji stav u samom dolaženju do rešenja.\n“Nemci polaze od toga da je nezavisnost Kosova završena tema i da nije moguć nikakav kompromis koji bi to doveo u pitanje. Amerikanci kažu – nema crvenih linija, neka dve strane vide šta će, a mi ćemo posle proceniti da li se to uklapa u koncept za koji se mi zalažemo, za stabilnost u regionu, da li dovodi u pitanje neka druga pitanja… Ostavljaju otvorena vrata da dve strane pronađu kako oni to kažu „kreativno rešenje“. To je značajan manevarski prostor, imajući u vidu i da Srbija sada ima pojačanu poziciju u tome što je podržavaju Kina i Rusija“, kaže Milivojević ističući da je njihova uloga važna jer se ovo pitanje statusno ne može rešiti bez SB UN.\nGovoreći o nekom roku za dogovor, kaže da je nakon ovog neuspeha izvesno da u ovom okviru ne možemo očekivati rešenje.\n“Priština nije spremna da promeni stav, polazi od garancije da država Kosovo postoji i sve se oko toga vrti, Srbija takođe ne može da odustane od svoje pozicije… Ali ono što je problem je pitanje autoriteta EU. Ovakva kakvu sad imamo, ona nije u stanju da taj proces dovede do kraja. Treba računati na veću dinamiku Amerike. Tramp je ušao u predsedničku kampanju, uvek treba podsećati na njegovo pismo i poruke koje smo čuli… Isticati da je to važno pitanje i da Amerika ima interes da se reši“, naveo je Milivojević.\n“Ne vidim da ove godine to pitanje može da se reši. Činilo se danima unazad da su upozoravanja na mogućnost neodržavanja samita, prvo u Beogradu, pa i u Prištini, deo pregovaračke taktike”, ističe Milivojević.\n“Srbija naprosto ne može da odustane od zahteva za ukidanjem taksi, jer je sada to pitanje kredibiliteta vođenja pregovaračkog procesa, sa strane Srbije… Srbija je dosta ustupaka učinila, a prištinska strana svoj deo obaveza iz Briselskog sporazuma nije uradila“, dodaje on.\nS druge strane, pitanje taksi je za rukovodeću strukturu u Prištini – biti ili ne biti. Milivojević navodi da su prištinske vlasti svoju političku sudbinu vezale za to pitanje i da moraju da imaju neki rezultat.\n“Ukoliko to nije priznanje, to bi trebalo u najmanju ruku da bude vizna liberalizacija – nešto što bi pokazalo da je ova (prištinska) vlast nešto učinila, nešto da imaju kao kompenzaciju“.\nMilivojević ističe da se „preko ovih taksi, preko te tvrde pozicije (Prištine), pokušava s tim da se dokaže kosovska državnost i zbog toga ne mogu da idu ispod toga“.\n“Neće se dozvoliti da ovaj proces prestane, odložiće se i nastaviće se napori da se ovo privede na teren koji bi omogućio nastavak dijaloga”, istakao je Milivojević.\nOcenjuje da se ovo pitanje mora rešavati diskretnije, jer se tu dosta toga lomi – lomi se autoritet EU, ali i pitanje Briselskog sporazuma. Ako ovo ne uspe, kaže, može se postaviti pitanje da li on i dalje važi. Ali, ističe da EU neće dozvoliti da se sve vrati na početak, dodajući da ni Vašington, prema njegovom mišljenju, neće to dozvoliti.\n“Srbija nema interes da propadne Briselski sporazum jer je ona nekakve obaveze ispunila i jer je to zaživelo – integracija policije, sudstva, izbori… Ima interes da se on realizuje, on je politički kredibilan i figurira u pregovaračkom okviru evrointegracija. Ovim neuspehom Srbija rizikuje i ceo proces svojih evrointegracija”, zaključio je Milivojević.\nPročitajte OVDE kako je Haradinaj udario na Beograd.


Međunarodni filmski festival u Berlinu, 64. po redu, danas će otvoriti željno očekivani film Vesa Andersena "Grand Budapest Hotel".\nFilm sa Rejfom Fajnsom u glavnoj ulozi je istorijska freska, dlelimično zasnovana na bilješkama austrijskog pisca Štefana Cvajga o ratom uništenoj Evropi. Film počinje 1914. godine i pokriva period do dolaska nacista na vlast, 1933. Uz Fajnsa u filmu igraju i Edvard Norton, Džud Lou, Adrijen Brodi, Bil Marej, Tilda Svinton.\nManje glamurozan od Kana, manje popularan od Venecije, ali ništa manje prestižan, Berlinale je festival koji se verovatno najviše obraća najzahtjevnijim sinefilima, onima koji uvek traže nešto novo, van utabanih staza.\nOko 400 ostvarenja - velikih holivudskih produkcija, nezavisnih filmova i dokumentaraca bit će prikazano tokom ovogodišnje smotre.\nSamo u takmičarskoj selekciji je 23 filma iz 20 zemalja, od kojih će se 20 nadmetati za glavnu nagradu, Zlatnog medvjeda, a 18 će u Berlinu imati svoju svjetsku premijeru.\nBerlinski filmski festival održat će se od 6. do 18. februara.